Pokok Anda Tunjukkan Tanda Layu Dan Berhenti Membesar, Ini Cara Mudah Pemasuan Semula

Pemasuan semula merupakan langkah penting dalam proses penanaman untuk tanaman container atau berpasu. Bergantung kepada jenis tanaman, pemasuan semula atau repotting perlu dilakukan sekurang-kurangnya 3-4 bulan sekali. Antara simptom yang boleh dikenal pasti jika tanaman perlukan proses repotting adalah:

Kebanyakan tanaman tropika lebih cenderung hidup di dalam pasu namun pemasuan semula tetap perlu dilakukan kerana kandungan nutrien dan rongga udara di dalam tanah semakin berkurangan jika dibiarkan terlalu lama. Jika anda mendapati tanaman perlukan pemasuan semula, ikuti langkah ini.

Rumput, antara tanaman yang dianggap remeh. Perlu dipotong secara kerap, baja, dan sebagainya. Ada juga yang cakap, nak taman less maintenance jangan guna rumput. Sebab itu ada yang lebih rela turap keseluruhan lantai laman.

Tapi kalau anda ikut 10 tip penjagaan rumput yang paling mudah ini, segala masalah dan isu mengenai rumput dapat diselesaikan.

1. Air
Semua, tak kisah lah apa pun jenis rumput, mahal mana pun rumput, siraman tetap perlu dilakukan. Jangan ingat anda guna cow grass yang paling lasak tak perlu air ya. Bila anda memberi siraman yang mencukupi untuk rumput, ia menggalakkan akar untuk tumbuh lebih dalam. Bila akar sudah sihat, mesti rumput pun sihat. Namun, keperluan air bergantung kepada jenis rumput, tanah dan iklim setempat. Anda perlu bertanya kepada yang lebih pakar untuk mendapatkan perincian tersebut.

2. Laraskan Sprinkler
Kebiasaannya bagi pemilik laman yang mempunyai kawasan rumput yang luas, sprinkler adalah penyelesaian mudah untuk tujuan penyiraman. Tapi, jangan ingat sprinkler yang anda beli dipasang dan dibiarkan ia siram tanpa pemantauan. Nanti boleh menyebabkan air siraman tidak dapat diagihkan pada keseluruhan kawasan. Atau hanya kawasan yang berhampiran sprinkler sahaja menerima air. Siraman berlebihan juga boleh menyebabkan medium tanaman terlalu lembap dan rumput boleh mati. Oleh itu, anda perlu laraskan kepala sprinkler anda. Kebiasaannya, kepala sprinkler mudah dilaras hanya dengan menggunakan pemutar skru sahaja. Laras mengikut keperluan.

4. Mata pisau pemotong
Tak kisah lah jenis jentera apa sekali pun anda gunakan untuk memotong rumput, mata bilah pemotong WAJIB tajam. Kalau tumpul, ia akan menyebabkan kesan potongan tidak cantik dan kemungkinan besar penyakit akan lebih mudah berjangkit walaupun anda menggunakan sabit.

5. ketinggian untuk memotong
Hanya 1/3 dari ketinggian rumput sahaja perlu dipotong. Jika 2/3 dari keseluruhan ketinggian rumput yang tinggal, ia mampu memberi teduhan yang lebih pada bahagian akar dan permukaan tanah dari terdedah kepada terik matahari. Secara tidak langsung, ia mampu mengekalkan kelembapan tanah dalam tempoh yang lama. Lagi pun, lebih panjang rumput, lagi dalam sistem akarnya.

6. Grasscycling
Selesai memotong rumput ada baiknya anda biarkan sahaja sisa-sisa rumput di tempatnya. Apabila lebihan rumput yang dipotong tadi terurai, nutrien yang terdapat pada bahagian tersebut dapat diserap semula oleh rumput yang masih hidup. Tapi, tidak lah bermakna anda biar kan semua sisa potongan di laman, kumpulkan dan jadikan ia sebagai bahan kompos atau sungkupan tanaman lain. Tinggalkan sikit-sikit sahaja.

7. Pengudaraan
Bagi sesetengah rumput tebal seperti carpet grass, proses pengudaraan atau aerate perlu dilakukan. Apabila rumput terlalu tebal, nutrien dan air siraman yang dibekalkan sukar untuk diserap oleh akar. Oleh itu, pastikan anda menggunakan alatan khas untuk pengudaraan rumput yang mudah didapati di nurseri dan lakukannya sekurang-kurangnya 2-3 bulan sekali atau apabila permukaan rumput kelihatan terlalu padat.

8.Crabgrass
Crabgrass adalah antara ancaman utama kepada rumput anda. Memang lah ia kelihatan seperti rumput, namun jika ia tidak dimusnahkan segera secara perlahan-lahan ia bakal menguasai keseluruhan laman anda. Kalau anda nampak sahaja rumput dengan bentuk fizikal seperti gambar yang disediakan di kawasan rumput anda, segera cabut dan musnahkan. Nanti jika dibiarkan, dan mula berbunga, lagi susah nak kawal.

9. Masalah haiwan atau sibulu kesayangan
Urin mengandungi asid. Asid tersebut akan menyebabkan gangguan pada bahagian akar terlebih dahulu dan perlahan-lahan menyebabkan bahagian yang menyerap urin tadi mati dan menjadi tompok perang. Jika anda kesan haiwan kesayangan anda melakukan tabiat ini di kawasan berumput, cara untuk mengatasinya adalah dengan menyiram seberapa banyak yang boleh supaya urin yang diserap oleh tanah tadi di flush out terus ke dalam tanah yang lebih dalam.

Semuanya bermula dari imaginasi dan saya visualize dalam bentuk nyata. Malah proses trial and error tanpa mengenal erti jemu membuatkan kemahiran dan pengetahuan saya dalam pertukangan kayu ini diasah dari masa ke semasa.

Paling utama, sudah tentu minat. Untuk menghasilkan sesuatu struktur kita perlu mempunyai kemahiran mengukur dan mencantum dan lock kayu. Ini kerana ada sambungan kayu yang tidak memerlukan tanggam dan ada pula yang memerlukan tanggam bergantung pada saiz dan struktur. Untuk kerja-kerja bersaiz kecil cukup sekadar menggunakan paku dan pelekat kayu (stapler gun & nail gun). Kemudian perlulah ada peralatan atau pun mesin yang bersesuaian untuk memotong, mengetam dan melakukan kerja-kerja perkayuan ini. Bagi saya mesin memudahkan kerja, menjimatkan masa dan tenaga. Ketiga, anda perlulah mempunyai ilmu tentang jenis-jenis kayu dan karakternya. Saya pernah menggunakan pelbagai jenis kayu seperti resak, balau, meranti nyatoh dan cengal. Setiap satunya ada keistimewaan dan kecantikan kayu yang tersendiri.

Dari sekecil-kecil bingkai gambar hinggalah kepada decorative wall, bingkai cermin, bingkai tingkap, lampu, meja, bangku, pondok menunggu, loteng, pintu pagar dan sebagainya. Apa sahaja yang terdapat di kediaman ini adalah hasil pertukangan saya.

Saya melakukannya sedikit demi sedikit ketika waktu terluang. Tanpa minat yang mendalam dan ketekunan pastinya mustahil untuk menyiapkan kerja yang dimulakan kerana menghasilkan produk kayu ini agak rumit dan leceh. Contohnya apabila memulakan projek seperti bangku kayu, selain daripada ketepatan ukuran setiap kayu, kerja-kerja lain seperti mengetam, melicinkan permukaan kayu dan akhir sekali menyapukan varnis perlu dibuat dengan teliti. Malah faktor cuaca juga memainkan peranan penting kepada kualiti sapuan varnis dan cat. Setelah selesai anda juga perlu menyapu dan mengemas ruang kerja yang ditimbuni dengan habuk dan lebihan kayu tadi. Andai tidak sabar pastinya projek kayu ditinggal separuh jalan. Kebiasaannya saya akan mendapatkan kayu di gudang kayu yang terletak di Nilai dan Salak South.

Kebiasaannya untuk memulakan kerja pertukangan ini, individu tersebut memerlukan mesin-mesin asas yang akan digunakan untuk memotong, mengetam, melicinkan permukaan kayu, nail gun, stapler gun, brush, gum, blower dan beberapa item lagi mengikut keperluan. Lebih kurang RM5000-RM7000 yang perlu dilaburkan bagi membeli mesin yang baik dan berkualiti. Ada juga mesin yang saya gunakan jenama BOSCH kerana ia tahan lasak dan berkualiti.

Salah satu pengalaman sukar adalah mendapatkan kayu yang berkualiti pada masa kini. Jika dahulu kayu-kayu yang terdapat di pasaran terdiri daripada kayu yang matang dan berusia ratusan tahun. Tetapi kini kayu-kayu yang masih muda dan belum matang sudah ditebang dan dipasarkan. Sebab itu saya gemar mendapatkan kayu second hand daripada rumah-rumah lama. Kualiti dan ketahanannya sememangnya tidak dapat disangkal lagi malah menjadi rebutan buat peminat-peminat kayu. Kayu second hand juga sudah semakin sukar untuk mendapatkannya serta pilihan juga terbatas.

Antara pengalaman sukar yang lain adalah kerja-kerja membina loteng di tingkat atas kediaman saya. Memandangkan siling yang tinggi mencecah 20 kaki dari lantai, maka datang idea untuk saya hasilkan sebuah loteng sebagai lokasi untuk duduk santai bermain muzik bersama ahli keluarga. Saya menghasilkan sendiri reka bentuk loteng lengkap bersama sistem pemasangan menggunakan skru pada tangga. Segala-galanya saya lakukan sendiri dengan mencari solusi terbaik agar loteng ini berdiri kukuh dan tahan beban. Akhirnya usaha saya membuahkan hasil apabila ia berjaya dibina dan memberi kepuasan pada diri sendiri.

Di samping itu juga saya pernah melakukan kesilapan demi kesilapan dalam menghasilkan kerja pertukangan kayu. Ada yang tersilap dari segi ukuran kayu tidak tepat, kekemasan cat yang kurang sempurna dan sebagainya. Dari situ saya belajar dan melakukan penambah baikan pada masa depan. Paling penting jangan putus asa dan teruskan minat serta kesungguhan tersebut.

Hasil daripada hobi ini juga, saya dapat menjimatkan kos pembinaan andai menggunakan khidmat kontraktor. Kos saya hanyalah 1/3 daripada harga yang kebiasaannya dikenakan oleh kontraktor. Malah kos keseluruhan yang saya laburkan untuk membina keseluruhan struktur kayu di kediaman ini berjumlah RM50,000 dan berjaya menjimatkan sekurang-kurangnya RM100,000

PENGHARGAAN : ZULKARNAIN

Seronok tengok sahabat Laman ramai yang sudah atau mula ke arah pengamalan berkebun secar organik. Ia bagi memastikan makanan atau sayuran segar yang dimakan terhindar dari segala semburan dan kandungan kimia yang banyak digunakan seperti di ladang-ladang sayuran yang lain. Selain itu, kesadaran pengambilan ubatan alternatif seperti herba turut menjadi perhatian. Ini kerana, ramai yang mula mencegah dan merawat penyakit dengan berdasarkan petua atau amalan orang terdahulu yang hanya menggunakan tumbuhan untuk tujuan pengubatan.

Namun harus diingat, pengambilan herba bagi tujuan perubatan perlu mengikut kadar atau dos yang tertentu . Jika tidak, bahana lain akan mengancam anda. Berikut antara tanaman herba yang mengundag ancaman kepada kesihatan jika pengambilannya berlebihan:

1. Hempedu bumi
Tanaman yang hidup liar seperti rumpai ini mempunyai banyak khasiat. Antaranya, melegakan kembung perut, darah tinggi dan sebagainya, Ia adalah sejenis ubat dan bukan supplement. Oleh itu, pengambilanya disarankan tidak lebih dari 2 minggu. Untuk tujuan rawatan, ambil 3 hingga 5 helai daun yang direndam didalam air kosong. Pengambilan berterusan dan tidak mengikut dos yang ditetapkan boleh menyebabkan masalah hati

2. Daun rerama
Dulu pernah viral tanaman ini. tiba-tiba harga pokok rerama ini naik tinggi kerna menjadi buruan dan viral disebabkan oleh harga dan manfaatnya yang tinggi. Tapi sekarang sudah makin dilupakan. Rerama sebenarnya adalah dari keluarga oxalis iaitu sejenis tumbuhan yang tinggi kompaun oxalate. Pengambilanya yang berterusan dalam tempoh yang lama akan menyebabkan pembentukkan kristal atau batu karang di dalam sistem respirasi manusia

3. Pokok sambungnyawa atau bismillah
Pokok herba yang mudah hidup ini pun antara tanaman herba vairal. Kebiasaanya, kaedah pengambilan yang diamalkan oleh masyarakat Malaysia dengan menjadikan pucuk nya sebagai ulam atau jus bagi merawat masalah diabetis, kanser, kolestrol dan pelbagai lagi. Namun pengambilanya dalam tempoh yang lama secara kerap akan merosakkan hati. Hal ini disebabkan oleh kandungan toksik yang tinggi. Antara tanda awal keracun disebabkan oleh amalan pengambilan daun ini adalah apabila mata kelihatan merah

4. Mahkota dewa
Banyak warung menyediakan minum kopi campuran yang mempunyai perisa mahkota dewa. Dan ia sentia menjadi kegemaran mereka yang suka melepak di warung. Ada tu sehari tak pekena secawan kopi mahkota dewa, rasa semacam sahaja badan. Betul tak? ha… ini lah hakikatnya, mahkota dewa bersifat steroid. Ia menyebabkan badan anda berasa sihat. Seperti mana pengambilan steroid yang lain, pengambilan jagka panjang melemahkan sitem imunisasi. Bila sistem imunisasi lemah, kita senang nak kena penyakit berjangkit dan juga kanser


Tabur Je Sampah Ni Pada Pangkal Pokok Untuk Lebatkan Bunga . Pelbagai super-secret untuk melebatkan bunga telah berjaya LAMAN Impiana bongkar. Termasuklah dari segi penjagaan dan penyelengaraan yang ramai tak tahu.

Ada antara baja atau plant booster penggalak bunga yang dikongsikan LAMAN Impiana, aromanya agak menggangu terutama yang melibatkan perapan bahan seperti ikan mentah, telur dan sebagainya. Sebab itu, ramai yang tak sanggup.

Namun, tak bermakna tanaman anda tidak peroleh khasiat yang mencukupi bila tidak menggunakan baja-baja tersebut. Ada juga bahan lain yang boleh digunakan sebagai baja pada tanaman tanpa perlu diperap. Antaranya:

Kulit telur merupakan sumber terbaik kalsium. Ia berupaya mempertingkatkan daya kekuatan tanaman dalam proses pertumbuhannya. Bila pokok sihat dengan pertumbuhan yang baik, ia bukan sekadar menjadikan pokok ros anda tumbuh merimbun malah mempunyai daya tahan kepada sebarang jenis serangan penyakit. Penggunaan kulit telur sebagai baja dipangkal pokok mampu mencegah penyakit seperti Black spot dan menjadikan akar lebih kuat untuk menyerap nutrien.

Kulit pisang mengandungi potasium yang diperlukan oleh pokok ros untuk tujuan merangsang penghasilan bunga. Selain dari itu juga, kulit pisang mudah terurai. Ini menjadikan, akar ros lebih mudah menyerap baja yang dibekalkan.

Kulit citrus atau limau seperti lemon dan oren sesuai digunakan untuk meningkatkan keasidan tanah. Oleh itu, bagi tanaman yang memerlukan kadar tanah yang berasid seperti hydrangea, orkid, azalea, begonia dan sebagainya untuk menghasilkan bunga, taburkan kulit citrus pada permukaan tanah di sekitar pokok. Selain itu juga, anda boleh keringkan kulit citrus tersebut dan kisar apabila ia betul-betul kering dan gaulkan di dalam medium tanaman untuk meningkatkan kadar asid tanah. Tabur Je Sampah Ni Pada Pangkal Pokok Untuk Lebatkan Bunga

Ramai geng dekor IMPIANA lihat berjaya DIY kabinet dapur walaupun tak ada asas yang tinggi dalam pertukangan. Terbaru, IMPIANA lihat EN. Azman Man berjaya mengashilkan kabinet dapurnya sendiri dengan kos RM 2K. Nak tahu, cara dan perkakas yang diperlukan, boleh baca perkongsian EN. Man

Masa nak buat 50/50 yakin dengan tak yakin jadi. Isteri nak kabinet design macam dia tengok dekat swiss masa bercuti, semua laci kat dalam nampak simple. Tanya kedai harga memang agak tinggi sehingga 5 angka. Beranikan diri buat sendiri. Pergi Ikea tengok sample kabinet dan tiru sikit-sikit. Alhamdulilah siap walaupun hampir sebulan nak siapkan. Almaklumlah buat sorang. Kos beli barang kasar dalam RM1600 + barang2 kecik2 saya agak dalam 2k siap semua. Siap kabinet bawah, kabinet atas dan kabinet peti ais.

Itu je kos yang besar yang lain-lain harga murah-murah je ( saya tak kira berapa ? ) Ada lebih chipbord sikit saya buat table bar untuk duduk berdua. Klu ada kamahiran sikit, pandai ukur saiz yang tepat, ada masa dan keberanian, insyaAllah boleh buat. Harga dapat jimat banyak kalau boleh buat sendiri..

Jika ada lebihan paip PVC dirumah, bolehlah pembaca IMPIANA cuba DIY menarik ini. Tempat menggantung tuala ataupun sejadah ini sangat mudah dibuat dan tidak memakan belanja yang banyak. Boleh jimat!

Walaupun DIY kali ini yang didedikasikan untuk anak-anak beliau, IMPIANA amat tertarik dengan kreativiti dan hasilnya jadi kami kongsikan dengan para pembaca. Selamat mencuba!

Projek DIY hujung minggu buat rak sidai tuala. Sebelum ini penyidai tuala terlalu tinggi anak-anak tak sampai.

Jadi mereka sidai asal boleh jer dengan gantung tuala di pintu.

Kesannya pintu berkulat dan tuala mempunyai kesan tompok-tompok belapuk sebab tidak mendapat pengudaran yang baik dan tuala lambat kering.

Pada 3 gambar akhir ada bonus diberikan untuk versi rak sidai tuala yang telah upgrade supaya lebih kukuh.

AzrinRos
Lepas ini tuala tidak belapuk lagi.

Reka bentuk hanger ada unsur estatik

Ukuran saiz paip untuk buat rak dari paip PVC

Ramai yang bertanya samada rak sidai dari PVC ini kukuh atau tidak?

Bergantung kepada beban dan ketebalan paip PVC yang digunakan.

Rak penyidai ini masih baik sehingga hari ini. Saya guna untuk kering dan anginkan tuala basah.

Buat Sendiri Kabinet Dapur, Beli Barang Shopee Modal Tak Sampai RM 1k . Rakyat Malaysia sekarang dah suka DIY. Dari sekecil-kecil benda, sampai lah sebesar-besar perabot. Walaupun tak ada pengalaman atau kemahiran, ia bukan menjadi halangan. Yang penting, rajin macam En. Dauz Zeze. Menariknya, En Dauz membeli semua keperluan membina kabinet dapur ni dalam shopee je dan modal tak sampai RM 900.

Alhamdulillah siap jugak kabinet dapur PKP 3.0 hehe. semuanya buat sendiri dari design sampailah pada pemasangan. Dari sekeci-kecil barang seperti skru smpai la papan melamine board ni pun semua beli dekat shopee.Bagi je ukuran & kuantiti papan yang kita nak pakai. Zaman online ni semua main oder je. Nak kata senang sangat buat kabinet ni pun Tak juga tapi yang penting kena rajin dan banyak bersabar hehe. Tambah-tambah rumah yang ada anak kecik memang kena ada tahap kesabaran yang tinggi sebab semua kerja-kerja buat dekat ruang tamu haha.

Semua blajar dari youtube dan google je. Ni pun first time main kayu, last buat projek kayu masa form 1 buat tempat sangkut kunci. tapi alhamdulillah la ada jugak rupa kabinet dapur ni. kos utk buat kabinet ni total lebih kurang RM900++ la jugak. kos tu untuk buat 2 kabinet. kabinet panjang size 210cm x 80cm & satu lagi 80cm x 40cm nk letak atas peti ais. kalau panggil orang kabinet taknpasti harga market sekarang tapi bagi yang mana ada kewangan lebih & tak nak pening kepala upah je orang hehe. Yang mana nak try buat sendiri di setiap gambar ada simple tutorial & link shopee untuk beli barang

1. Mula-mula pastikan rangka rekaan dan ukuran dapur yang diinginkan. Peringkat ni penting untuk pastikan apakah barang-barang yang diperlukan. Perlu ingat, tebal papan milamin ni 15mm. Jadi perlu ambil kira ukuran ketebalan papan milamin masa membuat ukuran. Nanti takut oversize pula.

Ni contoh papan milamin yang di tempah dari shopee

Ni hasil selepas di balut. Nak lagi kemas, guna dryer untuk panaskan wallpaper tu sambil tekan

8. Terakhir sekali, pasang lampu LED dalam kabinet dan juga hydraulic support untuk pintu yang buka ke atas. Rak pinggan tu macam-macam size. Masa mula-mula design kabinet dapur ni kene amik kira size rak pinggan ni. Untuk projek ni saya pakai size 600mm


DIY Sendiri Rod Langsir Eyelet Dari Batang Paip PVC

Impiana lihat sekarang bagai menjadi satu kebiasaan pemilik memilih langsir jenis eyelet. Mungkin disebabkan ia lebih mudah untuk dipasang. Tapi, langsir eyelet ni perlu pakai rod khas. Di pasaran terdapat pelbagai design dan saiz rod langsir eyelet. Tapi bagi anda yang tak berapa ada bajet atau susah nak dapatkan rod langsir eyelet, boleh cuba DIY sendiri hanya dengan bajet RM 20 sahaja menggunakan paip PVC seperti yang di kongsikan oleh A’Ain Aminu’din ni

Bahan-bahan:
-pipe end cap x 4pcs,
-pipe hook x 6pcs,
-nut n screw (boleh guna cable tie),
-L bracket beli dekat DIY x4pcs,
-pvc pipe 8 kaki x 2pcs,
-Spray hitam RM6,
-Langsir beli dekat DIY RM29 sekeping x 4pcs.

Cara-cara:

1. Padankan pipe end cap pada PVC yang telah siap di potong dan semburkan cat hitam pada keseluruhan batang paip.

2. Sementara tunggu cat kering, padankan bahagian L bracket dengan pipe hook menggunakan skru. Ia akan menjadi tempat untuk sangkut rod langsir nanti

3. Tebuk lubang untuk dilekatkan L bracket tadi

4. Cat pada rod telah kering sepenuhnya, boleh lah dipasangkan langsir

Sebelum dan selepas diy sarung sofa. Saya share sekali lagi cara pembuatanya. Anda boleh buat penambahbaikan mengikut kreativiti masing-masing. Material kain adalah English cotton guna dalam 21 meter atau lebih

Bahan-banan:
Kain
Gunting
Jarum besar
Benang kasar
Jarum peniti
Stapler gun
Dawai kokot

Cara-cara:
1. bahagian depan arm rest
– potong ikut saiz tepi sofa (arm rest) dan lebihkan basi dalam 4 inci

– Lekatkan disofa menggunakan jarum peniti. rapikan

– Jahit jelujur kesemua bahagian tepi kain

– Gunting sedikit bahagian lengkuk supaya hasilnya rapi lepas jahit nanti. Jangan lupa cabut jarum peniti selepas jahit

2. Bahagian arm rest
– Potong kain mengikut saiz bahagian lengan kerusi. Lebihkan basi 4 inci depan dan 4 inci belakang
– Lipat kain ke dalam dan rapikan

– Jahit jelujur bahagian lipatan
– staplerkan bahagian bawah yang mengenai kayu sofa

3. Bahagian penyandar
– Potong kain mengikut saiz belakang penyandar sofa. lebihkan basi. Staplerkan bahagian bawah yang mengenai kayu sofa
-rapikan bahagian tepi sofa dengan menarik kain ke belakang jika ada ruang atau selitkan pada bahagian tepi sofa. Staplerkan bahagian belakang yang mengenai kayu sofa.

4. Bahagian kaki depan

– rapikan bahagian tepi sofa dengan menarik kain ke belakang jika ada ruang atau selitkan pada bahagian tepi sofa. Staplerkan bahagian belakang yang mengenai kayu sofa

Kain lebih digunakan untuk membuat sarung kusyen

Tip tambahan: Rapikan bahagian cantuman kain dengan melekatkan tali menggunakan gam kasut

Beliau pada mulanya berhasrat membeli rak atau almari buat menyimpan mainan anaknya yang semakin banyak tetapi menukar fikiran kerana harga rak yang tidak masuk akal mahalnya. Jadi, berbekalkan duit kurang RM50 Puan Azuana telah bejaya membinakan rak bakul buat menyimpan alat permainan ‘hero’ kesayangannya.

Menurutnya, tempoh yang diambil untuk menyiapkan rak bakul ini tidak sampai 2 jam pun! Dan anda hanya perlukan bakul, wallpaper bercorak dan batang paip.

Yang penting kena tahu saiz (panjang dan lebar) bakul sebelum memotong batang paip.

Rak bakul tiga tingkat ini amat mudah untuk dibina, mungkin anda bleh cuba DIY pada hujung minggu nanti. Selamat mencuba!

Bila bayi anda mula merangkak atau berjalan, sudah pasti ini lah saat yang paling sukar untuk dikawal. Paling yang anda khuatir adalah isu keselamatan. Paham-paham je lah, habis semua hendak dicapai. Selagai nampak benda yang menarik, mesti nak sumbat dalam mulut.

Bahan-bahan:

6 batang 15 kaki panjang PVC paip 20mm (RM 9 × 6 btg = RM54)
1 batang 10 kaki panjang PVC paip 15mm (RM 0.40/kaki x 10 = RM 4.00)
8 biji Sesiku PVC 20mm (RM 0.60×8 biji = 4.80)
72 biji PVC tee 20mm (RM 0.60×72=RM 43.20)
6 meter Net Hitam RM 6/m x 6 =RM 36
100pcs Cable tile 8 inci (RM 6)

TOTAL= RM 148.00


8 Penyakit Yang Kerap Menyerang Pokok Markisa dan Menjejaskan penghasilan Buah

Pohon markisa bagaikan satu trand satu ketika dahulu. Pokok yang mempunyai bunga yang menarik dan unik ini kerap dijadikan sebagai naungan memenuhi pergola disebabkan daunnya yang lebar dan mudah untuk ditanam.

Pokok markisa bukan sekadar cantik dijadikan sebagai tanaman hiasan malah buahnya yang berkhasiat turut menjadi perhatian. Tapi bila dah tanam tu, sudah pasti mengharapkan pulangan. Namun tidak semudah itu, ada sahaja masalah pada tanaman. Antaranya adalah:

1. Buah markisa yang dihasilkan tidak berjus

Terdapat pelbagai punca yang menyebabkan buah yang terbentuk tak mengandungi jus. Tapi tetap ada isi bijinya. Kebiasaannya, punca utama adalah disebabkan oleh pangkal pokok atau bahagian akar  nya tidak menyerap air dan nutrien yang diperlukan secukupnya.

Pohon markisa adalah antara tanaman yang memerlukan pembajaan dan kuantiti air yang tinggi dalam menghasilkan buah yang bermutu. Oleh itu, pastikan medium tanaman markisa sentisa dalam keadaan lembap dan dibekalkan baja secara terjadual.

2. Bunga banyak tapi tak jadi buah

Keadaan ini kebiasaanya disebabkan oleh masalah suhu. Suhu ideal untuk pembentukkan buah markisa yang optimum adalah 20-35 degree. Adakalnya, musim hujan atau air berlebihan juga menghalang pembentukkan putik buah kerana pangkal nya mudah diserang penyakit

3. Buah mudah gugur dan tak sempat membesar

Ini disebabkan masalah lebihan air. Bila air yang berlebiha, tanah bukan jadi lembap, tetapi bertakung air. Hal ini mengundag kepada masalah serangan serangga perosak dan bakteria di bahagian pangkal pokok.

Selain daripada itu, serangan serengga seperti belalang juga menyebabkan bekalan nutrien untuk penghasilan buah terputus.

4. Daun pokok menjadi kuning

Seperti bisa, kalau daun tanam menjadi kuning, ia disebabkan oleh kekurangan nitrogen atau magnesium. Tapi kalau baja dah seimbang dan dibekalkan secukupnya tetap berlaku masalah kekuningan daun, Ia disebabkan oleh satu virus yang menyerang batang pokok buah markisa.

Tapi kalau pucuk pun dah mula kekuninggan. ia menunjukkan kandunggan Sulfur yang diperluakn tidak mencukupi.

5. Daun bertampok kuning dan mengerutu

Keadaan ini disebabkan oleh masalah serangan virus di dalam batang. Jika ia berjangkit pada putik, buah yang terhasil akan bersaiz kecil dan berbentuk luar biasa. Penyakit ini dibawa oleh serangga perosak aphids.

Oleh itu, untuk mengatasi penyakit ini peringkat kawalan aphids melalui semburan racun perlu dilakukan.

6. Buah bentuk tidak sekata

Bagi mereka yang kurang berpengalaman dalam penanaman markisa kerap menerima masalah ini. Buah terbonjol-bonjol dan tidak berbentuk sekata seperti kebiasaan. Ia disebabkan oleh virus.

hal lain yang menyebabkan masalah ini adalah kekurangan kandungan boron yang diperlukan. Lalat buah atau lalat putih juga boleh menjadi punca keapda maslah ini. ia diseabbkan oleh larvanya mula menyerap nutrient yang diperlukan untuk membentuk buah.

7. Kulit buah kendur

Apabila buah terlebih masak, permukaan kulit markisa akan mengerutu atau kendur. Tapi kalau masih muda dan belum matang keadaan ini berlaku, ia disebabkan oleh masalah serangan lalat buah dan serangga yang suka menyedut cecair dari buah.

8. Permukaan buah seperti bulan

Ia disebabkan oleh serangan Altanaria passiflora atau penyakit brown spot.Ia merupakan serangan kulat yang paling bahaya kepada pembentukan buah markisa.

Selain menjangkiti bahagian buah, dan dan batang juga menerima kesan. Jika terdapat kesan jangkitan seperti ini pada bahagian batang, daun mahupun buah, ia eprlu segera dimusnahkan dan dibakar jauh sebelum merebak pada bahagian pokok yang lain.

Sumber: https://www.hortzone.com

Memulakan legasi dalam perniagaan landskap sejak dari zaman datuknya, yang diwarisi kepada bapanya, dan usaha tersebut diteruskan oleh mereka adik-beradik menjadikan  Seremban Landscape & Nursery tampil berbeza menawarkan perkhidmatan terbaik di Seremban, Negeri Sembilan. Pengalaman dan ilmu landskap yang diwarisi dari satu generasi ke generasi yang lain menjadikan pereka muda ini iaitu Nick Lau, mempunyai sentuhan tersendiri dalam menzahirkan taman-taman indah seperti yang dimahukan oleh pelanggan mereka.

Menurut Nick “Saya terlibat secara langsung dalam proses pembinaan termasuk pada peringkat cadangan reka bentuk. Kebiasaannya saya akan melawat tapak untuk membuat site inventory sebelum tampil dengan proposal. Pendapat serta gaya hidup pemilik juga antara faktor penting yang perlu diambil kira sebelum saya menyediakan design. Ini kerana pemilik yang akan tinggal dan menggunakan ruang ini, sebagai pereka saya akan memberi konsultasi tentang perkara-perkara teknikal,” terang Nick Lau membuka bicara pertemuan kami.

Nick Lau yang turut menerima pendidikan dalam bidang landskap ini menyatakan, kebanyakan pemilik kediaman mahukan design yang ringkas, low maintenance tetapi dapat menyediakan pemandangan hijau dan menenangkan. Rutin sibuk antara faktor utama rata-ratanya tidak dapat menghabiskan masa yang mencukupi untuk menjaga taman. Justeru Nick sering tampil memberi solusi sebuah reka bentuk landskap yang mampu memenuhi kriteria yang diinginkan pemilik.

“Jika dilihat pada pelan lantai kediaman ini, ia mempunyai kawasan lapang di bahagian hadapan dan sisi. Agar ruang ini menjadi ruang berkualiti, gabungan elemen air, landskap lembut dan landskap kejur digandingkan bersama dan ditransformasikan menjadi lokasi santai penghuni sekeluarga. Kawasan patio berbumbung diwujudkan di hadapan dan tengah kediaman untuk menempatkan perabot taman sebagai tempat duduk dan berehat menikmati suasana di laman,” tambah Nick lagi.

Melengkapkan lagi suasana hijau dan damai, elemen air diwujudkan di bahagian patio tersebut. Salah satunya adalah water wall- feature dan sebuah kolam ikan. Kedua-duanya menggunakan material natural stones dengan warna yang sama untuk mengekalkan kesinambungan reka bentuk di kawasan ini. memandangkan pemilik mahukan bunyi air yang mengalir perlahan dan tenang maka pereka meletakkan fountain di kedua-dua kolam untuk menghasilkan efek sedemikian. Kawanan ikan koi dilepaskan di dalam kolam ini sebagai ikan peliharaan. Melihat-lihat ikan berenang dan memberi makan adalah salah satu aktiviti paling mengasyikkan bagi penghuni ketika menghabiskan masa di taman.

Memandangkan pemilik lebih menggemari suasana landskap yang tidak padat, pereka turut menyarankan penggunaan spesies pokok dan renek yang mempunyai tekstur daun yang tidak terlalu padat dan mudah gugur. Di antara spesies tersebut ialah Podocarpus spp., Schefflera arboricola cultivar, Philodendron spp., dan juga Dracaena draco.

“ Kebanyakan pelanggan yang datang untuk mendapatkan perkhidmatan kami adalah kerana kami pakar dalam membekalkan hamparan rumput hijau seperti yang mereka idamkan. Rumput yang biasanya kami bekalkan adalah rumput zoysia. Pengalaman Seremban Landscape & Nursery terlibat dalam projek-projek lapangan golf, membuatkan kami mempunyai kepakaran menyediakan rumput menghijau dan subur sebagaimana di padang golf ke halaman rumah pelanggan. Malah kami juga turut mempunyai kawasan penanaman rumput di nurseri yang mampu menampung permintaan tinggi,” tambah Nick Lau lagi.

Pereka juga turut menerapkan reka bentuk concealed drain, iaitu menyembunyikan sistem perparitan daripada permukaan tanah. Teknik ini mampu menutup pemandangan kurang menarik yang disebabkan oleh longkang yang terdedah. Bagi menutup sistem perparitan ini, pereka meletakkan taburan batuan sungai yang menutup sepenuhnya kawasan drainage tersebut. Hasilnya bukan sahaja membuatkan taman tampil lebih cantik tetapi dalam masa yang sama, keselamatan lebih terjamin apabila ia dapat menghalang kecederaan daripada berlaku akibat terjatuh dan sebagainya.

“Sebagai pereka selain membantu pelanggan memiliki sebuah kediaman yang lengkap dengan taman sebagaimana yang mereka idamkan, syarikat kami juga menyediakan servis penyelenggaraan kepada pemilik taman. Ini kerana kami memahami tentang kesibukan mereka dengan tugas masing-masing yang membataskan masa mereka mengurus taman. Khidmat penyelenggaraan ini membantu pemilik mengekalkan kondisi taman dengan baik. Malah ada taman yang telah kami jaga dan maintain sejak 10 tahun lalu sehingga kini,” tambah Nick lagi tentang servis tambahan yang disediakan oleh mereka.

Kelapa MATAG antara tanaman yang dikategorikan sebagai viral lah juga sebab ramai yang sibuk nak cari benih kelapa matag ni. Kenapa nama dia kelapa matag? Nama matag berasal dari pada “MA” (Malayan) dan “TAG” (Tangnan). Ia merupakan kelapa hibrid yang dihasilkan daripada pendebungaan silang Kelapa Rendah Malaya dan Kelapa Tagnanan. Ketinggian pokok MATAG boleh mencapai 15 meter. Daun, bunga dan buahnya berwarna sama ada hijau atau jingga pucat, bergantung kepada jenis pokok induk Kelapa Rendah Malaya.

Pokok ini menjadi buruan disebabkan oleh saiznya rendah dan hasilnya banyak. Bagi mendapatkan hasil kelapa hibrid MATAG sebenar, petani perlu memastikan benihnya tulen iaitu hasil pendebungan antara Tagnanan dengan MRD atau MYD atau istilah saintifiknya dipanggil Generasi F1.

Keperluan Asas Tanaman

Penyediaan Kawasan

Penyediaan Induk

Penyediaan Anak Benih

Benih yang berjaya didebungakan akan dibuka plastik penutup dan dibiarkan sehingga 6-8 bulan untuk menjadi buah kelapa hibrid.

Penyediaan Anak Benih di Tapak Semaian

Penanaman di Ladang

Anak benih kelapa hibrid MATAG yang berusia 4-12 bulan boleh dipindahkan ke ladang untuk penanaman.

Cara menanam:
1. Saiz lubang tanaman kelapa berukuran 0.45m x 0.45m x 0.45m perlu disediakan.  Seterusnya 200 gm baja fostat dimasukkan ke dalam lubang dan gaulkan bersama-sama tanah.
2. Selepas dua minggu, anak-anak pokok kelapa ditanam ke dalam lubang tersebut.
3. Padatkan tanah dengan memijak-mijak di sekeliling pangkal anak kelapa. Elakkan daripada memijak akar pokok.

Jarak Tanaman:
Sistem penanaman tiga segi sama (8.1 m x 8.1 m (178 pokok/ ha) atau sistem empat segi (152 pokok/ha).

Pengurusan Air

Pengurusan Perosak

     2. Rama-rama Artona (Artona catoxantha)
        Simptom: Larva memakan daun kelapa daripada bawah dan meninggalkan kesan makan yang berlajur-jalur di atas daun.  Daun yang teruk diserang akan kelihatan seperti terbakar.
Kawalan kimia: Racun monocrotophos (azordin) atau metamidophos (tamaron) pada kadar 5-10 m/pokok.

   3. Ulat Beluncas (Setora nitens)
       Simptom: Larva memakan daun daripada tepi ataupun tengah sehingga tembus
Kawalan kimia : monocrotophos atau metamidophos pada 5-10 ml/pokok

Pembajaan

Baja 12:12:17:2 digunakan dengan kadar 100-150 gram sekali sebanyak 4 kali setahun.

Kutipan Hasil

Sumber: https://harizamrry.com

Sejak kebelakangan ini, sudah banyak kita dengar berita tentang ular masuk ke rumah. Lebih-lebih lagi dengan cuaca yang panas sekarang, haiwan berdarah sejuk ini sudah tentu akan mencari tempat berlindung yang bersuhu lebih sejuk dan lembap. Tambahan pula habitat mereka mungkin ada yang terbakar ketika musim panas ini. Biasanya, kawasan di kediaman seperti tandas, longkang, kebun atau taman serta dalam kereta menjadi pilihan ular berikutan suhu yang lebih rendah dan keadaan yang lembap.

Di sisi, IMPIANA ada beberapa tips atau langkah keselamatan buat membantu anda mengurangkan risiko ular memasuki kawasan kediaman.


Hias Rumah Ala Resort Tepi Laut

Mungkin masih ramai yang tidak biasa dengan konsep dekorasi seumpama ini. Konsep coastal yang melambangkan sebuah kampung nelayan dan ilham itu diubah suai selaras dengan keperluan kediaman moden.

INILAH ANTARA KONSEP YANG MENJADIKAN ELEMEN LUSUH SEBAGAI SATU BENDA CANTIK DAN MENGHIDUPKAN HIASAN RUANG.

DI SAMPING WARNA BIRU ELEMEN ANYAMAN JUT, GUNI ATAU RUMPAI AIR MERUPAKAN TRADE MARK KONSEP COASTAL.

Selalunya konsep ini sinonim dengan gaya Amerika yang banyak menolak warna-warna terang dan menggandingkan rona pucat sebagai satu inspirasi suasana pantai di sebelah sana yang agak dingin dan berkabus adakalanya. Tetapi itulah keindahan yang diserlahkan oleh pereka untuk tuan rumah abadikan di kediaman mereka.

RINGKAS DAN CANTIK, GAYA HIDUP NELAYAN YANG SEDERHANA DIABADIKAN DALAM SEBUAH ILHAM KONSEP.

KESEDERHANAAN PILIHAN WARNA PUCAT MENJADIKAN IA SELESA DAN SESUAI UNTUK HIASAN KEDIAMAN HUJUNG MINGGU DAN KEDIAMAN PINGGIR PANTAI.

Pilihan warna biru dengan corak berbelang antara corak lazim yang dapat kita perhatikan pada konsep seumpama ini. Malah elemen yang mencerminkan kisah hidup nelayan dijadikan perhiasan seperti pendayung, rumah api , batu karang dan sebagainya. Ia sememangnya menarik dan menjadikan suasana tidak ubah seperti di perkampungan nelayan.

JIKA TIDAK PUNYA DINDING KAYU, WALL PAPER JUGA BOLEH DITAMPAL DENGAN KESAN BINAAN KAYU YANG REALISTIK.

Memiliki rumah pertama tentunya merupakan suatu pengalaman yang amat berharga. Pasti kita tidak sabar nak menghias dan mendeko setiap sudut kediaman dengan sentuhan citarasa yang melambangkan personaliti diri.

Kediaman yang baru sahaja didiami selama 4 bulan ini dihias dengan bajet RM40k berpandukan konsep Moden Shabby Chic, dimana gaya klasik digabungkan dengan warna-warna lembut atau pastel. Mendapat inspirasi daripada internet khususnya laman sesawang Pinterest, nasihat Ezzah ialah buat pemilik rumah baru atau yang ingin mengubahsuai, anda perlu menetapkan konsep yang diingini terlebih dahulu sebelum mula membeli peralatan dan perabot. Jika tiada konsep yang menjadi arah tuju mungkin nanti kediaman akan nampak serabut dan tidak menarik.

Walaupun begitu, hasil secantik ini tidak datang tanpa ujian, Ezzah dan suami pernah juga ditipu semasa proses mendeko teratak mereka ini. Memandangkan ini rumah pertama dan mereka masih tidak mempunyai pengalaman, terdapat pihak yang mengambil kesempatan keatas pasangan ini. Oleh itu, kit aperlu lebih peka dan berhati-hati ketika berurusan dengan orang luar agar segalanya lebih terjamin dan selamat.

Rumah kecik 550sq dan mempunyai 2 bilik dan 1 bilik air mampu dijadikan homestay cantik macam ni!

Pemilihan warna biru terang dengan kombinasi beberapa warna lain memang buat homestay ni seakan kita berada di rumah sendiri. Siapa kata rumah kecil tak mampu dijadikan homestay dan dihias sebegini cantik? Penyeri yang memberi ketenangan di ruang tamu, kehadiran item perabot dan aksesori dengan pelbagai rona bukanlah sekadar perhiasan semata-mata. Ia mampu mempengaruhi perasaan tetamu yang bertandang kerana warna terang ini menjadikan ruang tamu yang nampak luas ini berasa tenang , sejuk dan sesuai untuk perhimpunan lebih elegan. Pemilik, Syamsul-Amri Zainal yang merupakan seorang guru banyak berkongsi mengenai tip hiasan antaranya ,

Sering mengambil inspirasi dari pintrest, facebook dan homestay-homestay cantik, Syamsul memang bertuah kerana mempunyai isteri yang turut memliki minat yang sama. Menghabiskan sekurang-kurangnya RM2.5k untuk keseluruhan hiasan deko (tidak termasuk lantai) , Syamsul ternyata pandai membeli perabot tanpa mengeluarkan belanja yang besar untuk nampak mewah dan cantik. Sering membeli barang-barang online dari ezbuy, beliau juga gemar memebeli perabot dari IKEA, KAISON dan kedai perabot biasa.

# Tip Dekorasi Ruang Terhad dari Impiana

Tidak kira apa juga ruang, ia perlu diberi suntikan yang sewajarnya agar ruang tersebut mampu memberi satu pesona dan aura yang positif kepada kita. Pun begitu ramai di kalangan kita masih lagi mempunyai masalah memilih warna. Benar ia bukan satu kerja mudah. Namun kita boleh melihat contoh-contoh yang berjaya pada kediaman seperti dalam paparan majalah. Ramai juga yang takut berain warna dan lebih selesa memilih hitam. Warna umpama musuh yang ada di dalam sanubari mereka berdasarkan pengalaman lalu. Ada juga lebih selesa memilih warna selamat, jadi tidaklah perlu kita bereksperimen dan sudahnya kediaman kita menjadi tidak keruan.

Benar, iklan pada produk cat sememangnya hebat dan dari pandangan mata, kita akan lekas terpesona denan warna yang paling menyerlah di dalam carta tersebut. Ia begitu terang dan cantik di pandang berbanding pilihan warna pastel atau jenis yang lebih pudar. Malah kemasan kilau berkilau juga menjadi pilihan berbanding pilihan matte yang dirasakan jauh lebih glamor. Adakah pendapat ini benar ? Adakah warna-warna menjerit ini sesuai untuk sebuah kediaman kecil dan dilengkapkan dengan perabot kayu yang selalunya berwarna hitam? Manakala kemasan matte membenarkan warna dinikmati secara keseluruhannta tanpa ada tompok kilauan cahaya.

Warna merupakan salah satu faktor yang menjadikan ruang kediaman kita lebih hidup dan tidak nampak membosankan. Selalunya kita lebih selesa memilh hitam kerana mahu menyorokkan kesan kotoran. Adakah kita selesa hidup dalam ruang yang jelas kotor biar tidak kelihatan nodanya ? Apakah ruang kediaman akan nampak luas, selesa dan santai denan rona hitam yang mendominasi ruang bersama pilihan warna terang yang keterlaluan ini?

Kini selain daripada warna cool neutral seperti putih asli, kebiruan, kelabu samar, pereka juga syorkan warna warm neutral yang lebiih mudah untuuk kita suai padankan. Namun masih ramai yang memilih rona gelap sebagai latar kediaman kecil. Jika mahu sangat perabot gelap, padankan sahaja dengan rona pastel yang lebih menarik dan tidak keterlaluan warnanya. Ruang lebih selesa dilihat dan lebih luas. Tidak salah anda memilih wana yang lebih terang tetapi cukup untuk sebuah feature wall. Bukan sampai satu rumah.

Di samping memilih warna yang lebih selamat, anda seenarnya berpelang menggantikan apa juga warna pilihan anda dengan mudah berdasarkan kemasan lembut seperti langsir , kusyen dan sebagainya. Jadi tidaklah membosankan kediaman anda dengan saban tahun dikenakan dengan warna yang sama. Simple-simple je di IMPIANA.


Kembalikan Kelajuan Kipas Siling Dengan Kos RM2 Sahaja! Selepas beberapa tahun, sudah tentu akan ada masalah yang timbul dengan peralatan di rumah. Salah satu benda yang terkesan ialah kelajuan kipas siling. Mungkin ada yang pernah menghadapi situasi ini ; walaupun sudah dibersihkan dan dibuang segala habuk pada bilahnya, kipas masih lagi terasa perlahan dan panas.

Nota : Didalam posting nya, Encik Helmee telah memfokuskan pada kipas siling jenama KDK atau Panasonic jenis 5 bilah.

LANGKAH #1
Perhatikan bahagian bawah kipas tersebut, ada 2 bahagian :-

LANGKAH #2
Tanggalkan ring pada kipas siling tersebut dengan memusing mengikut arah “open” kemudian tanggalkan.

LANGKAH #3
Buka bahagian sensor, ada 3 skru (buka menggunakan Phillips screwdriver)

LANGKAH #4
Tanggalkan 2 wayar socket.

LANGKAH #5
Tanggalkan board kipas dengan menolak clip pada board.

LANGKAH #6
Alat yang diperlukan ;

LANGKAH #7
Desolder capasitor lama (di bahagian bawah board)

LANGKAH #8
Tanggalkan capasitor lama.

LANGKAH #9
Kemudian masukkan capasitor baru.

LANGKAH #10
Solder semula kaki kapasitor baru dan patahkan bila selesai. (kaki yg berlebihan)

LANGKAH #11
Board yg telah siap diganti capasitor.

LANGKAH #12
Pasang semula board pada kipas. (sambung semula socket wayar)

LANGKAH #13
Hidupkan suis kipas anda dan rasai perbezaan kelajuan nya.
Jangan lupa untuk pasang semula penutup sensor ya.

p/s ; anda boleh dapatkan kapasitor baru di hardware atau kedai barangan elektrik dengan harga lebih kurang RM2 sahaja.
SELAMAT MENCUBA DAN SEMOGA BERJAYA!

Jika anda seorang penggemar teh, pasti sudah sedia maklum dengan kebaikan meminum teh. Tetapi tahukah anda, uncang teh yang telah dipakai juga mempunyai kegunaannya yang tersendiri.
Jadi, jangan buang dulu uncang tersebut! Terdapat banyak lagi kegunaannya yang bermanfaat untuk anda sekeluarga.

1. Menghilangkan bau kaki
Letakkan uncang teh terpakai kedalam baldi berisi air suam kemudian rendam kaki selama 15 minit. Selepas itu, bilas dan bersihkan kaki anda.

2. Mengurangkan “eye bag”
Rendam uncang yang dah diguna ke dalam air sejuk, kemudian letak pada mata. Biarkan semalaman ketika tidur.

3. Hapuskan bau tidak menyenangkan
Bau peti sejuk kadang-kadang boleh buat kita sesak nafas jadi ambil uncang teh dan letakkan saja di dalampeti sejuk.

4. Atasi masalah jerawat
Gosok kan perlahan-lahan uncang teh yang telah digunakan pada muka dan kawasan yang berjerawat.

5. Mencuci peralatan
Rendam peralatan dapur dengan kotoran degil dalam air panas bersama uncang teh. Biarkan beberapa ketika sebelum mencuci seperti biasa.

6. Menjadi baja tanaman
Hampas teh sangat berguna untuk tanaman. Ia bertindak sebagai baja organik sekaligus menyuburkan lagi tanaman anda.

7. Hilangkan “sunburn”
Ambil hampas teh yang dah diguna dan gosok untuk menghilangkan kesan terbakar pada kulit muka.

8. Pembersih permaidani
Gunakan hampas atau sebuk teh yang sudah dikeringkan dan tabur pada permaidani 15 minit sebelum divakum. Bau hapak permaidani pasti akan hilang!

9. Hilangkan kesan minyak
Sental uncang teh pada sekeliling sinki yang berminyak selepas mencuci pinggan mangkuk.

Karpet atau permaidani memang mudah kotor. Kalau tak kotor disebabkan makanan tertumpah, habuk yang terperangkap di dalam karpet pun dikira kotoran dan mengundang bakteria. Sebab tu ada orang yang immun lemah, boleh alah dengan karpet. Sebenarnya bukan lah alergik karpet, ia disebabkan bakteria yang menjadikan karpet sebagai habitat. Tambahan bagi anda yang ada anak kecil, perkara ni lagi merisaukan. Sebab tu ramai yang mengambil keputusan untuk tak bentang karpet di rumah.

Selain bakteria, karpet pun menjadi habitat hama. Faham je lah apa akibat kalau ada hama dalam rumah. Sebaiknya, karpet di basuh setiap kali lepas digunakan, Macam basuh cadar. Tapi, mesti ramai yang lepas guna gulung terus dan simpan kan? paling tidak pun hanya vacuum. Bila anda terus simpan macam tu, ia lagi menggalakkan pembiakkan bakteria dengan cepat.  Kebiasaanya untuk karpet jenis berat, ramai mengambil keputusan untuk hantar dobi. Tapi harga dobi boleh tahan mahal juga kan. Sebab tu ada yang berkira-kira tak payah cuci karpet tu.

Sebenarnya, anda boleh je basuh atau cuci sendiri karpet tu. Terdapat 2 kaedah cucian sama ada cucian kering atau deep clean.

Cucian kering

1. Vacuum keseluruahn karpet termasuk di bahagian bawah.
2. Periksa keseluruan karpet. Jika ada ternampak sebarang kotoran degil, cuci dengan menggunakan Campurkan 2 bahagian pencuci fabrik yang tiada peluntur dengan 2 bahagian air. Tau anda boleh cuba canpuran penanggal kotoran untuk sofa dan karpet yang di lakukan ibu ini. Untuk artikel lengkap [Klik Sini]
3. Semburkan campuran tadi di bahagian kotoran namun jangan terlalau basah dan biarkan 2-3 minit.
4. Jika kotoran tu masih baru, ambil kain kering yang bersih dan buangkan sisa makanan terlebih dahulu. Kemudian dengan kain atau span bersih dan kering, tekap-tekap kan sahaja pada bahagian kotoran. Jangan gosok kerana ia akan menyebabkan kotoran tadi merebak. Baru sembur dengan campuran penanggal kotoran tadi dan guna kain atau span bersih. Tekap-tekap je bahagian yang di sembur tadi

Tip:
Jika kotoran baru tersebut merupakan cecair seperti kuah kari, air kopi dan sebagainya, taburkan baking soda di sekitar kotoran sebelum anda sembur dengan campuran penaggal kotoran

5. Setalah 2-3 minit, ambil kain kerig dan bersih tekap bahagaian kotor yang telah di tekap tadi. Jika kotoran masih kelihatan, ulang langkah yang sama beberapa kali.
6. Selesai selesai membuang kesan kotoran degil, Sembur keseluruhan karpet dengan campuran tadi.
7. Kemudian, tabur baking soda yang dicampur dengan sedikit pati minyak sama ada lavender, limau atau sebagainya. Ikut cita rasa anda
8. Biarkan selama 15 minit untuk membolehkan baking soda tadi menyerap kelembapan
9. Setelah 15 mini, Vacuum sekali lagi keselurhan karpet anda termasuklah di bahagian bawah. DAH SIAP!

Deep clean

Kalau nak karpet kelihatan seperti baru, anda perlu lakukan deep clean. Tapi deep clean perlu bermodal lah iaitu dengan menggunakan Steam vacuum. Langkah nya hampir sama cuma ada tambahan dengan menggunakan steam vacuum.

1. Vacumm keseluruahn karpet
2. Periksa keseluruan karpet. Jika ada ternampak sebarang kotoran degil, cuci dengan menggunakan Campurkan 2 bahagian pencuci fabrik yang tiada peluntur dengan 2 bahagian air.
3. Semburkan campuran tadi di bahagian kotoran namun jangan terlalau basah dan biarkan 2-3 minit.
4. Jika kotoran tu masih baru, ambil kain kering yang bersih dan buangkan sisa makanan terlebih dahulu. Kemudian dengan kain atau span bersih dan kering, tekap-tekap kan sahaja pada bahagian kotoran. Jangan gosok kerana ia akan menyebabkan kotoran tadi merebak.
5. Dah selesai tanggalkan kotoran degil tadi, bancuh air sabun di dalam bekas steamer. Sabun tu anda boleh gunakan cecair khas untuk mencuci karpet atau sabun untuk mop lantai tu je.
6. Vacuum keseluruhan karpet dengan steam vacuum tu. Tapi jangan buat laju-laju. Jika perlu ulang beberapa kali dan tukar air didalam vacuum

Tip:
Mesti anda cakap, mana ada modal nak beli mesin steam vacuum tu kan? Sebanrnya, sekarang dah ramai orang sediakan perkhidmatan menyewa mesin tersebut. Boleh cuba cari di dalam facebook

Kediaman studio konsep industrial, sesuai dijadikan rumah persinggahan atau homestay. Kebanyakan anak muda urban yang sukakan gaya lebih maskulin sangat menyukai tema dekorasi industrial.

Penggunaan batu-bata, kayu, logam dan konkrit merupakan elemen utama dalam desain industrial. Exposed brick wall juga antara salah satu ciri kegemaran para peminat industrial.

Secara ringkasnya ia mempunyai karektor yang unfinished. Menyentuh tentang pemilihan warna pula, biasanya warna natural, coklat, putih dan hitam menjadi warna latar kediaman berkonsepkan dekorasi ini.

Gaya ini mungkin akan ditolak bulat-bulat oleh sesetengah orang yang menganggap ia agak janggal, keterlaluan dan seakan-akan sentuhan ‘tidak siap.’ Namun bagi mereka yang sukakan seni dekorasi pasti menyukainya.

Konsep dekorasi industri biasanya menggunakan warna monokromatik. Material yang digunakan juga ada kalanya daripada bahan terbuang atau kitar semula dan bahan industri seperti besi, aluminium, paip dan getah yang diolah untuk dijadikan elemen hiasan menarik.

Dinding dengan struktur batu-bata saja tanpa kemasan, tiang, paip saluran elektrik dan saluran air juga dibiarkan melintang bebas pada bahagian siling hingga ada sesetengah antara kita berasa tidak selesa. Mungkin nampak macam bangunan yang tidak siap namun itulah ‘look’ dekorasi berkonsepkan industri.

Pada mulanya dekorasi itu menjadi pilihan untuk kafe, restoran, ruang komersial dan pejabat. Bagaimanapun lama-kelamaan dekorasi ini menarik perhatian pemilik kediaman untuk dijadikan tema hiasan rumah mereka.

Jenis: Studio tiada bilik, 1 bilik air
Keluasan: 25 x 15 kaki
Kos pembinaan: RM 40k ++ (tak buat kiraan tepat), termasuk wiring dan plaster siling.
Tak termasuk perabot. Kebanyakan perabot terpakai sahaja. TV pun terpakai.
Jenis cat: Cat epoxy clear pada dinding bata dan lantai, luar dan dalam
RM 140 per 5 liter x 2 tong
Bumbung: PU foam metal
Tujuan kediaman dibina: Untuk dijadikan homestay/rumah rehat
Lokasi: Permatang Pauh, Pulau Pinang

BERIKUT DIKONGSIKAN KEDIAMAN STUDIO YANG TELAH SIAP DIBINA


(GAMBAR) Perabot Ringkas, Tapi Dekor Nampak Mewah. Ini Sebabnya

Beliau memilih tema scandinavian serta menyukai susun atur perabot yang nampak minimalist. Menurut pemilik Duplex Condominium ini, rumah ini pada asalnya merupakan rumah pertama yang dibelinya di tengah-tengah kota metropolitan Kuala Lumpur iaitu di Jalan Ampang. Ia berkeluasan 1900 kaki persegi dan dilengkapi 3 bilik tidur +1 bilik air bersambung dan bilik powder.

Penulis amat menyukai susun atur perabotnya yang simple dan tidak serabut serta amat serasi dengan ciri-ciri scandinavia yang mementingkan kesederhanaan dalam hiasan rumah. Walaupun mempunyai bukaan tingkap yang besar, tetapi penggunaan

Pada masa yang sama pilihan warna putih akan mengoptimumkan lagi cahaya didalam rumah walaupun kediaman ini mempunyai full glass facade bersaiz besar.

Kalau tanya penulis, memang sangat setuju dan suka dengan dekor yang ditampilkan. Simple tetapi nampak mewah.

Ikuti susunan kompilasi gambar yang telah disediakan untuk tatapan pembaca lain agar menjadi inspirasi kita bersama.

Ramai beranggapan untuk menghias rumah memerlukan tenaga kerja yang ramai, kalau yang membantu itu sanak saudara mungkin upahnya belanja makan dan minum selepas siap segala kerja deko tetapi lain pula halnya kalau kita mengupah pihak lain untuk membuat pemasangan, perlunya membayar kos tenaga kerja dan pelbagai lagi kos tambahan.

Untuk mengisi masa lapang, dia banyak merujuk laman web dekorasi rumah dan gabungkan dengan ilhamnya yang tersendiri. Selain itu, pemilik kediaman ini hanya memilih konsep hiasan minimalist berikutan masih belum mendirikan rumah tangga dan suka dengan tema yang simple serta tidak serabut.

Menurut perkongsian gambar daripada tuan rumah, penulis amat terkejut dengan hasil dekorasi rumah ini kerana setiap ruang kediaman tidak dibiarkan kosong tanpa hiasan. Daripada ruang parkir hadapan rumah hinggalah ke dapur, ada sahaja idea bijak pemilik untuk mencatikkan rumah.

Dari porch, pemilik banyak meletakkan tumbuhan segar dan juga sebuah bangku untuknya berehat sebentar sebelum masuk ke rumah atau memakai kasut sebelum meninggalkan kediaman. Pemilik nampaknya seorang yang amat sukakan material asas kayu kerana di ruang tamu pemilik banyak menggunakan perabot kayu seperti sofa kayu, tv kabinet dan juga kemasan lantainya bercorak urat kayu dipasang dari ruang tamu hingga ke dapur.

Bahagian hallwaynya tidak dibiarkan kosong selepas ditampal dengan wall sticker foam bercorak batu-bata dan serinya ditambah lagi dengan menggantung frame gambar. Walaupun bujang, itu tidak bermakna dapurnya dibiarkan begitu sahaja, terdapat sebuah meja makan 6 tempat duduk untuk beliau dan tetamu dan juga meja kaunter.

Sebelum

Selepas

Jika dahulu kediaman mewah bagai tidak sah jika tidak dilengkapkan dengan lampu dinding. Maklumlah, rekaan lampu dinding juga begitu mewah dan elegan. Memancing pandangan sesiapa yang melihat. Ia juga bolehlah kita andaikan sebagai pelengkap hiasan dinding. Ada yang berbentuk bunga, kristal berjurai dan pelbagai lagi. Tidak cukup chandalier,lampu dinding pula memberi nilai tambah pada serinya ruang. Umpama cahaya melekat di dinding.

Lampu dinding selalunya sesuai jika digandingkan sepadang pada sebuah dinding. Ia memberi simbahan cahaya yang mencukupi untuk sekitar dinding tersebut, biar pun tidaklah terlalu terang. Cukup untuk memberi suasana santai dan dramatik pada satu-satu masa. Ada juga yang menjadikan lampu untuk tidur terutama kepada mereka yang tidak biasa tidur di dalam gelap. Pun begitu , jelas ia sememangnya memberi satu impak yang elegan selain daripada lampu meja.

Kata orang, lampu seumpama ini bagaikan barang kemas. Chandalier dan lampu dinding perlulah sedondon. Jika tidak sedondon pun biarlah rekaannya nyaris sama. Jika dua lampu utama ini berlainan konsep dalam sebuah ruang, payah juga untuk kita selaraskan konsep kediaman itu sendiri. Cuma kini lampu dinding sudah banyak mengalami perubahan. Rekaannya sudah menjadi elemen kedua selain daripada kesan pencahayaan yang ‘disampaikan’ pada ruang.

Rekaan lampu dinding banyak berubah dari bentuk geometri malah ada yang bagaikan bersatu dengan ruang dan ada juga yang berkonsepkan industrial. Pereka pencahayaan mahukan kesan cahaya itu lebih daripada rekaannya . Ruang juga akan lebih sofistikated dan unik. Jika dahulu ia memerlukan sepasang, kini lampu dinding boleh dipasangkan cukup hanya sebuah. Menarik bukan! Malah sudah boleh dijadikan feature wall atau aksesori dinding utama. Simple-simple je di IMPIANA.

Berapa kerap kita berjumpa cermin bulat di ruang kediaman? Ramai yang lebih selesa memilih cermin empat segi kerana mudah di suai padan dan selamat. Tahukah anda cermin bulat sebenarnya lebih hebat nilai estetikanya kerana pembuatannya yang agak cerewet dan selalunya menjadi tumpuan pada ruang?

Ringkasnya ruang kita penuh dengan elemen empat segi. Dari sofa, permaidani, jendela, bingkai gambar dan beberapa objek lain. Jika ada bulat sekali pun di meja kopi utama, lampu gantung dan kipas. Namun itu sebenarnya sudah cukup memberi keseimbangan pada ruang untuk menyuntik elemen bentuk berbeza agar ruang tampil lebih menarik dan harmoni dari aspek konsep bentuk.

Malah cermin bulat ini mampu menarik perhatian pantas dan menjadikan tata hias anda lebih elegan. baik tidak berbingkai atau bergantungan dengan tali kulit atau jerami sebagai satu simbol objek yang mahal lagi eksklusif. Tidak hairan ia selalu ditempatkan di lobi mahu pun koridor hotel atau kapal persiaran.

Pun begitu apa yang lebih menarik ia tidak semestinya perlu diletakkan di tengah susunan. Sifatnya yang tepat bulat tanpa ada bucu mana-mana sudut membolehkan ia tetap cantik biar disusun off centre atau tambil bersahaja. Ada juga pereka menggantungkannya sepasang tetapi berlainan saiz sebagai kelainan yang menarik.

Biarlah apa pun saiznya ia tetapi tampil serasi dengan ruang dan mengundang nilai elegan seta cita rasa tinggi. Bukanlah bermakna cermin empat segi tidak menarik, tetapi hadirnya bentuk berbeza dalam ruang , memberi biasan berbeza. Nak dapatkan cermin bulat murah, cari sahaja di kedai barangan terpakai terutama yang menjual perabot terpakai dari hotel. Simple-simple je di IMPIANA.


Cara Paling Mudah Nak Jimat Ruang Untuk Simpan Toto Dan Comforter

Bagi anda yang sudah berkeluarga, sudah pasti mempunyai banyak kelengkapan barangan seperti toto atau comforter di rumah. Betul tak?

Apabila kelengkapan barangan ini banyak di rumah, sudah pasti ruang penyimpanan telah banyak digunakan bagi untuk menyimpan barang-barang tersebut dan ia boleh menjadi satu masalah kepada anda yang mempunyai ruang yang sangat terhad di rumah.

Jadi, masalah yang berlaku mungkin telah menjadi persoalan bagaimana cara dan langkah yang boleh dilakukan untuk mengatasinya.

Maka oleh itu, IMPIANA mahu berkongsi dengan anda semua cara paling mudah untuk menjimatkan ruang bagi penyimpanan toto dan comforter di rumah.

Caranya memang sangat mudah dan apa bahan yang cuma anda perlukan adalah plastik sampah hitam, vacuum dan tali getah. Bagaimana caranya, anda boleh menonton video tutorial di bawah:

Rumah kecil menjadi tarikan ramai pemilik masa kini, kali ini pemilik di Kepala Batas, Pulau Pinang iaitu Encik Mohd Nasrul Pazil berkongsi rumah kecilnya yang berkeluasan 40 x 16.

Konsep rumah kecil ini untuk keluarga yang tidak besar dan inginkan suasana yang lebih akrab dalam kehidupan dan pergerakan di dalam rumah. Ia bergantung dengan ciri pemilik rumah itu sendiri apa yang diinginkan dalam kehidupan mereka. Perlu ambil tahu isi rumah juga. Jika ramai penghuninya, rumah seperti ini tidak sesuai dijadikan inspirasi.

Bahan binaan kediaman ini

Structure reinforcement concrete n clay brick.
Finishing aluminum glass panel, gypsium board untuk dinding.
Roof, combination concrete slab dan metal deck dengan RHS(rectangular hollow section) untuk struktur bumbumg
Lantai concrete dengan floor board finishing

Keluasan keseluruhan 40’x16′
Dapur 16’x8′, tandas 4’x8′, bilik utama 20’x8′, hall plus dining area plus family area 20’x16′

Kontraktor: Nasmaju Venture

Siapa sahaja yang tidak gemarkan ruang dalaman kediaman yang tampak luas, betul tak? Boleh dikatakan, hampir semua orang gemarkan untuk memiliki sebuah kediaman atau ruang dalaman rumah yang luas.

Bagi anda yang memiliki sebuah rumah yang ruang dalamannya kecil dan terhad, sudah pasti ingin mengetahui cara dan langkah yang boleh dilakukan supaya ruang dalaman rumah tampak lebih luas dari sebelumnya.

Malah, tidak dinafikan juga perkara sedemikian turut telah menjadi persoalan orang ramai. Maka oleh itu, IMPIANA kongsikan 3 tip dekorasi hiasan dalaman rumah yang bertemakan konsep minimalis untuk dijadikan sebagai panduan.

1.PEMILIHAN PERABOT

Untuk memiliki dekorasi hiasan dalaman rumah yang luas dan bertemakan konsep minimalis seperti ini, pemilihan perabot sangat memainkan peranan penting. Ini kerana, seperti umum mengetahui, pemilihan perabot yang bersaiz besar boleh memberikan impak terhadap sesuatu ruang dalaman rumah.

2.WARNA DINDING

Perkara kedua yang anda perlu tahu adalah dalam soal pemilihan warna dinding dalaman rumah. Anda disarankan untuk menggunakan warna yang terang seperti putih bagi mahu menampakkan ruang dalaman rumah yang lebih luas.

Bukan sahaja warna dinding memainkan peranan penting, malah pemilihan warna lantai juga turut penting terhadap ruang dalaman rumah. Untuk maklumat anda, pemilihan warna yang terang membolehkan sesuatu ruang dalaman rumah anda tampak lebih luas.

Sumber: Twitter Idea DEKO

Mencari bingkai gambar yang sempurna sering menjadi punca ramai diantara kita give up dari mendeko galeri gambar di dinding. Cadangan kami? Pilih sesuatu yang simple dan biarkan gambar anda berbicara.

Selepas memilih bingkai yang bersesuaian, kita beralih ke bahagian yang sukar : menggantungkannya. Dengar macam mudah – hanya ketuk paku ke dalam dinding, bukan? Hakikatnya, prep dan perancangan adalah kunci utama untuk galeri dinding yang menarik dan kemas. Tanpa perancangan rapi, bingkai di dinding akan nampak caca marba serta out of place.

Di bawah IMPIANA kongsikan enam cara susun atur bingkai gambar untuk panduan kita semua. Jangan lupa share dengan kawan yang lain!


PESTA WARNA, BUKAN SATU KESILAPAN DALAM MENGHIAS…

Menghias ini bagaikan sebuah karya lukisan. Tiada betul dan salah cuma ada teknik yang molek kita fahami sebelum berkarya. Warna selalunya amat sensitif dan mencerminkan selesa si tuan rumah. Malah ada pengertian tersendiri jika menggunakan warna itu dan ini. Namun bagaimana jika pelbagai warna terang berpesta dalam sebuah ruang?

Ada yang mengatakan tema seumpama ini ala Bohemian, mereka yang berjiwa terbuka, artistik, penuh dengan semangat dan berjiwa seni. Jika ditinjau suai padan warna yang lantang dan corak yang pelbagai, ia juga bagai membawa satu kisah atau daya pemikiran yang terbuka. Boleh menerima apa sahaja dan bijak pula menyesuai padan.

Dari warna-warna hangat yang terang, mewah di padankan dengan corak etnik yang sangat cantik dengan kemasan berkilau dan lain-lain. Tidak mengapa jika anda memilih rona dinding berwarna putih. Lembutkan dengan elemen tumbuh-tumbuhan hijau agar suasana lebih mesra alam. Anda yang gemar melakukan D.I.Y sememangnya sangat digalakkan mengabadikan hasil karya anda di ruang seumpama ini.

Sekilas pandang juga mirip ala India, Gypsy dan beberapa budaya etnik yang meraikan warna serta tekstur dalam budaya mereka. Pun begitu, anda yang mempunyai cita rasa artistik seumpama ini tidak salah mencuba. Ia bukan sahaja cantik malah menjadikan ruang kediaman anda nampak tersendiri.

Penggunaan papan hitam serta kapur putih di sekolah mungkin sudah lapuk tetapi jika kombinasi ini diaplikasikan dalam dekorasi rumah pasti ianya memberi manfaat yang besar kepada seluruh ahli keluarga.

Ilham dekorasi papan hitam dan kapur ini boleh dimanfaatkan oleh ibubapa serta anak kerana si ibu boleh mencatat perkara utama untuk dilakukan dalam sehari seperti tugasan mengemas rumah, pembelian barang dapur manakala bapa pula boleh mencatat segala bil-bil yang tertangguh dan si anak boleh mengekspresikan cetusan idea mereka di dinding yang spesifik untuk mereka.

Untuk merealisasikan idea ini, anda boleh mendapatkan cat papan kapur (bukan cat kapur) di mana-mana outlet barangan perkakas rumah yang berhampiran.

Antara ruangan yang strategik untuk anda tepek cat papan kapur ini adalah seperti di ruangan dapur, bilik tidur anak dan ruang tamu.

Di dapur, selain daripada menyenaraikan segala barangan keperluan yang akan dibeli, anda juga boleh menetapkan tempat meletak peralatan memasak yang sepatutnya kerana dengan ini, anda tidak lagi tersalah letak kuali serta sudip.

Di ruang tamu pula, cat ini berfungsi sebagai salah satu cara untuk kita meninggalkan mesej kepada ahli keluarga yang lain selepas anda keluar dari rumah seperti tugasan membersihkan rumah, keluarkan makanan sejuk beku dari peti ais dan sebagainya. Malah anda juga boleh lebih kreatif dengan menjadikan papan kapur ini sebagai buku menu famili anda untuk seminggu. Setiap ahli keluarga bolehlah menulis menu yang diingini agar semua ahli keluarga diberi notis awal hidangan makan malam.

Tatkala menjejakkan kaki ke ruang dapur berkonsep Klasik moden ini, ilusi keluasan berganda jelas kelihatan pada pandangan mata apabila rona putih mendominasi ruangan ini. Rona putih polos menjadi pilihan, lantaran warna ini merupakan warna kegemaran pemilik serta menjadikan keseluruhan ruang dapur tampak lebih bersih, luas dan cukup elegan. Manakala, kemasan seperti palet logam pula menyuntik nilai estetika, memberi elemen malar segar, semula jadi dan bergaya pada ruang dapur.

Sengaja memilih warna putih yang mendominasi material pintu kabinet, pemilik mengakui tidak menggemari corak dan warna yang terlampau banyak. ” Saya tidak suka terlalu banyak corak dan warna. Oleh itu, saya memilih warna putih yang digandingkan bersama warna perak untuk kabinet dapur. Kemudian, saya tampilkan perabot atau perkakasan yang mempunyai warna yang menonjolkan sebagai kontras kepada warna putih ini,” kata pemilik. Pemilihan warna putih sebagai warna dominan ruang dapur ini bukan sahaja menyerlahkan gaya tetapi turut mencerminkan personaliti si pemilik yang begitu teliti dan sempurna dalam mendekorasi.

Selain itu, rekaan ruang kabinet bukan sahaja difikirkan untuk masa ini, tetapi telah mengambil kira penggunaan jangka masa panjang. Pemilik turut mereka ruang peti sejuk yang boleh ditambah kelak. Selain pemilihan kabinet dapur, kaunter top turut menjadi elemen penting dalam penataan gaya dapur minimalis. ” Pengenalan material solid surface berona putih yang dipadankan bersama kabinet putih dan perak ialah aplikasi lembut yang sepadu dengan konsep minimalis,” terang pemilik lagi.

PENSTORAN SEMPURNA

Pereka juga mengilhamkan reka bentuk kabinet yang praktikal, kemas dan mengutamakan peletakan perkakasan dan peralatan dapur untuk kegunaan harian pemilik. Pereka menghadirkan rekaan full height cabinet berukuran 11 kaki bagi mengoptimumkan ruang penstoran pemilik di dapur.

Bukan itu sahaja, pemilik pula bijak mengatur dan membahagikan ruang penyimpanan agar ruang penstoran digunakan secara optimum dan memudahkan capaian ketika memasak. Susun atur penyimpanan barangan dan perkakasan pemilik pula diatur sempurna mengikut kategori penstoran. Penyusunan yang efisien ini juga dibantu oleh sistem laci bina dalam yang luas serta memudahkan pencarian barangan yang diperlukan pemilik. Bahkan, pemilik juga dapat menyimpan lebih banyak perkakasan memasak dengan lebih kemas dan tersusun.

“Ketika perbincangan bersama pereka dalam menentukan karakter kabinet dapur yang diinginkan, saya memang mahukan full height cabinet, drawers yang besar serta pintu yang senang dibuka seperti lift up door dan bar handle untuk memudahkan penyimpanan dan menyusun barang-barang yang banyak,” jelas pemilik.

PERANAN KAUNTER PULAU

Kehadiran kaunter pulau berukuran 6 kaki x 3 kaki, melengkapkan binaan di dapur indah ini. Ia didatangkan dengan material Quartz stone rona Blanco Norte yang kukuh dan versatil. Material ini turut melengkapi bahagian kaunter top pada kabinet dapur. Rona ini menyuntik wajah dapur yang tampak kemas dan bersih secara keseluruhannya. Dalam masa yang sama akan dijadikan sebagai lokasi penempatan pelbagai barangan dan memaksimumkan penstoran.

Bukan itu sahaja, bagi pemilik, kaunter pulau dan ruang dapur memainkan peranan penting bagi menjalin hubungan bersama anak-anak, ahli keluarga mahupun teman-teman yang datang berkunjung. Kaunter pulau menjadi medan interaksi antara mereka.

Fungsi kaunter pulau ini tidak terhenti setakat itu. Bahagian dasar kaunter pulau dimaksimumkan fungsinya sebagai zon storan yang baik. Secara tidak langsung, ia membantu pemilik kediaman dari segi memudahkan capaian dan menyimpan perkakasan dapur berhampiran tempat memasak. Laci bina dalam juga dibina dengan lebih besar bagi memudahkan pemilik sekeluarga, apabila sering meluangkan masa di dapur kesayangan ini dengan pelbagai aktiviti yang dilakukan seperti berbual-bual sambil menikmati hidangan dan sebagainya.

Kepuasan jelas tergambar pada wajah pemilik, apabila dapur impian yang diidamkan menepati cita rasa yang diinginkan. Ternyata, pereka berjaya menjelmakan dapur bergaya Klasik moden yang elegan lagi efisien di dapur ini.

Peminat barang vintage ni kebiasaanya berjiwa sentimental dan kreatif. Almaklumlah, tututan diperlukan untuk memastikan perabot lama atau antik sentiasa kelihatan cantik. Namun, berlainan pulak dengan cerita pasangan suami isteri ini. Minat terhadap barangan lama memang tidak dapat dipisahkan. Namun, kebiasaanya, peminta barang lama ni lebih cenderung menjadikan kediaman mereka macam muzium.

Koleksi barang antik yang padat dan terlalu sarat menyebabkan kediaman dah macam ruang pameran pula. Elak perkara ini berlaku, pemilik menggabungkan konsep moden dan kelasik untuk menghias kediaman miliknya. Mereka sepakat dan lehatlah hasilnya.

Dari segi pemilihan perabut, kita kena pandai2 cari & kalau rajin cari, boleh dapat yang berkualiti dengan harga yg cukup murah. Kami juga guna cara kreatif untuk hias rumah dengan menggunakan barangan recycle dan barang lama diubahsuai jadi sesuatu yang nampak baru dan cantik

Barang Antik:

Walaupun tinggal di apartmen, Pemilik gemarkan suasana yang segar, maka anjung yang diberi walaupun sekangkang kera tetap diusahakan.

Penghargaan:

Barang lama haruslah dijaga dengan baik, tambahan pula barang tersebut mempunyai nilai yang tersendiri. Ramai yang gemar dengan barang antik tetapi tidak pandai untuk menjaganya dan menghias agar ia sentiasa nampak sempurna dan tidak out dated. Kalau salah menghias silap hari bulan memang nampak macam masuk muzium.


Anda Rasa Malas Cuci Kipas Siling? Jangan Risau Anda Hanya Perlu Ikut Langkah Ini Sahaja

Perasan tak? Bila kita menggunakan kipas siling di rumah, mesti kita akan rasa panas jugak. Seolah-olah kipas tu tak dibuka pun. Tapi, level kelajuan kipas tu dah maksimum. Mula lah kita hairan, kenapa jadi macam itu. Rupa-rupanya, bila kita periksa kipas tersebut, penuh dengan habuk dan debu yang tebal. Sebab apa boleh jadi ada banyak habuk dan debu tebal? Mungkin tiada masa untuk cuci atau malas nak cuci. Jadi, anda jangan risau. Kini, saya akan menunjukkan satu cara untuk cuci yang mampu membersihkan kipas siling itu, sebersih-bersihnya seperti baru beli.

Cara yang akan saya terangkan ini adalah cara cuci yang dapat membersihkan kipas tanpa menyebabkan lantai kotor dengan habuk dan debu. Langkah pertama adalah, ambil sarung bantal yang tidak digunakan dan sediakan satu botol semburan yang mengandungi cuka. Untuk membuat semburan cuka tersebut, anda perlulah bancuhkan 2 sudu besar cuka dengan sedikit air di dalamnya dan masukkan ke dalam botol semburan. Jika tidak ada cuka, boleh juga menggunakan sabun pencuci yang lain. Baik mari kita sambung. Selepas sudah siap semburan cuka, ambil semburan tersebut dan semburkan di keseluruan sarung bantal.

Selepas sudah semburkan di sarung bantal, ambil sarung bantal itu dan tutup setiap bilah kipas siling di rumah anda. Apabila dah sarung, waktu ini lah anda kesatkan habuk-habuk di bilah kipas tersebut dan lakukannya berulang kali sehingga anda berpuas hati. Dengan cara ini, dapat mengelakkan habuk-habuk dari kipas itu, jatuh ke lantai.

Jadi, bagaimana? Adakah anda berpuas hati dengan cara ini? Boleh kongsikan kepada rakan-rakan anda tentang tips mudah ini.

3. Ambil bantal dan guling, lalu tepuk dengan penebah untuk membersihkan debu.

Terdapat lebih 5000 jenis mangga yang di tanam di seluruh dunia. Ia boleh mencapai ketinggian sehingga 32 meter bergantung kepada jenis dan boleh hidup hampir 100 tahun dengan penjagaan yang rapi.

Di beberapa negara Asia seperti Thailand dan Indonesia, menggunakan kaedah tanaman pokok mangga di dalam pasu atau dikenali dengan nama Tabulampot. Ia lebih mudah diuruskan dan hasilnya juga lumayan.

Sebenarnya, tak susah tanam mangga dalam pasu. Hanya 3 langkah

1. Pemilihan benih.
Pilih benih dari mangga jenis mangga Chuk Anan, Epal, dan Nam Dok Mai. 3 jenis mangga ini adalah jenis senang berbuah. Manakala jenis seperti mangga Harum Manis pun boleh, cuma tidak sekerap 3 jenis ini.
Pemilihan benih pula boleh didapati dalam bentuk anak pokok yang sudah siap dikawinkan atau di “tut” dari pokok induk yang berkualiti dari nursery-nursery berdekatan anda. Kalau diambil dari biji buah, akan memakan masa yang agak lama untuk menghasilkan buah. Jadi beli terus di nursery, lebih mudah dan cepat.

2. Cara penanaman.
Dapatkan pasu plastik/tanah liat bersaiz besar lebih kurang diameter 60cm, atau tong drum (bahagi 2, tebuk lubang kecil dibawah supaya air boleh mengalir keluar). Masukkan selapis serbuk kayu gergaji ataupun cocopeat 1/3 pasu. Selepas itu masukkan tanah campuran top soil + cocopeat atau tanah topsoil sahaja (mana-mana tanah yang nursery jual pun boleh). Jangan lupa masukkan pokok sebelum siap isi tanah dalam pasu ya. Fungsi masuk serbuk kayu/cocopeat adalah untuk air mengalir keluar dari pasu, supaya pasu tidak menakung air. Kalau air bertakung, pokok boleh rosak.

3. Pembajaan.
Dari segi pembajaan pula, boleh pakai baja buah yang terdapat di nursery berdekatan anda. Untuk perkongsian kandungan NPK baja yang boleh digunakan adalah 15:15:15 atau 17:17:17:2, atau baja tahi ayam sahaja. Baja perlu diletak lebih kurang 2/3 kali sebulan. Siram sehari dua kali untuk tanah kekal lembab dan tempatkan pokok di bawah cahaya matahari terus.

Apabila dengar saja perkataan ubahsuai atau makeover, perkara pertama yang akan bermain difikiran adalah “berapa belanja yang diperlukan?”. Bukan mudah untuk sesetengah orang keluarkan duit yang banyak untuk mengubahsuai kediaman. LebiH-lebih lagi dalam keadaan ekonomi yang tidak menentu sekarang.

Tetapi, berita baik buat anda yang teringin nak tengok tandas di kediaman berwajah baharu, boleh ikut langkah jimat dan mudah ini.

HANYA GUNA CAT, INI CARA MAKEOVER TANDAS LAMA JADI BARU DENGAN BAJET RENDAH

Since ramai kawan yang bertanya, kita share sikit apa yang patut untuk proses cat lantai ni.

Bajet ciput? Nak tukar tiles baru menelan kos yang agak tinggi? Dengan kos hanya bawah RM200 tandas purba yang dulunya malap kini berseri kembali.

CARANYA:-
Sebelum memulakan proses cat, make sure BERSIHKAN tandas sampai betul² KERING tiles yang nak dicat tu.

STEP 1 (Undercoat), sapukan Primer/Hycote 51WT (Primer+Hardener), cat ni fungsinya supaya top coat akan melekat dgn kuat dan tahan lebih lama dan susah untuk tertanggal. Seeloknya undercoat ni layangkan dalam 1 lapisan shj dan rata. Tunggu ianya betul² kering sebelum memulakan Step 2. Nasihat daripada Nippon, biarkan selama 8jam minima untuk keringkan.
**Once dah bancuh cat (Primer+Hardener), jgn buang masa, dalam tempoh 1jam kena habiskan, kalau tak, cat akan mengeras dan kita akan rugi. Sebab hardener tu sifatnya mengeras/membeku**

STEP 2 (Top Coat), sapukan Protective Coatings/EA4 Finish (campurkan dgn Hardener), pelbagai warna boleh didapati mengikut citarasa masing². Seeloknya layangkan dalam 2 lapisan supaya ianya tebal dan lebih tahan. Nasihat daripada Nippon, biarkan selama 16jam untung keringkan.
**(Sama juga mcm step di atas, habiskan cat dalam tempoh 1jam)**
Selepas complete 2 Step tersebut, tunggu sehingga betul² kering sebelum ianya boleh digunakan.

FRIENDLY REMINDER, make sure pakai face mask masa nak mengecat lantai ni, sebab bau chemical dia agak menusuk hidung (kalah bau cat minyak) plus kita mengecat dalam ruang yang sempit, risau ianya boleh bagi kesan yang tak diingini untuk kesihatan pada masa mendatang.

Kepada mereka² yang tangan ada seni, nak lukis corak² dkt tiles tandas tu pun boleh, pokok pangkalnya ikut kreativiti masing².
Selamat mencuba.

Feel free to share. Semoga bermanfaat buat mereka yang memerlukan.


Dekorasi Scandinavian Nampak Elegan, Kemas & Praktikal, Perabot Pun Tak Banyak

Dekorasi Scandinavian nampak elegan, kemas dan praktikal, perabot pun tak banyak. Pilihan dekorasi ini sesuai untuk anda yang tidak mahu rumit tetapi masih mahu mencipta bilik yang kelihatan harmoni.

Nak tahu apa maksud dekorasi rumah ala Scandinavian? Ringkas, minimalis tanpa mengorbankan gaya serta rupa yang diinginkan. Itu adalah konsep ala Scandinavian. Konsep dekorasi rumah ala Scandinavian ini mula diperkenalkan pada awal abad ke-20 lagi. Mengapa dipanggil Scandinavian? Jawapannya ialah kerana ia berasal dari negara-negara Nordic seperti Norway, Sweden, Finland, Denmark dan Iceland.

Wilayah ini kekurangan sumber cahaya semulajadi iaitu dari matahari di sebelah siang terutamanya pada musim sejuk berikutan lokasi muka buminya yang bergunung-ganang dan dilitupi salji.

Bagi memastikan dalaman rumah mendapat cahaya yang sepatutnya, mereka akan mengecat setiap dinding dengan warna putih serta pada masa yang sama, material utama untuk kediaman di sini banyak menggunakan bahan berunsurkan kayu sebagai sokongan kepada elemen semulajadi.

Konsep seni bina ruang tamu Scandinavian yang bersifat minimalis sentiasa diminati ramai. Dekorasi Scandinavia mempunyai dalaman yang moden, ringkas dan berfungsi.

Selain itu, warna kayu itu sendiri berupaya untuk menerangi serta membiaskan cahaya dengan efisien di dalam kediaman apabila terkena cahaya dari luar atau sinaran lampu elektrik. Di samping itu juga, ada juga  dinding kediaman yang ditekap dengan kayu panel untuk mendapatkan impak pencahayaan ekstra dari biasan cahaya

1) Kesesuaian Konsep Skandinavian Mengikut Personaliti

Konsep ini sesuai jika anda:

* Menyukai sesuatu yang moden tetapi tidak terlalu tradisional serta suka kepada susunan yang teratur.

*Suka warna cerah serta penambahan cahaya.

*Ingin nampak elegan.

*Suka kepada elemen semula jadi seperti perabot dan lantai kayu.

Skandinavia Tidak Sesuai Jika anda:

*Menyukai kepelbagaian warna dalam kediaman.

*Tidak suka kepada material kayu yang tidak berapa baik dalam menyerap bunyi tapak kaki.

2) Ciri-ciri konsep Skandinavia

*Dinding putih atau warna lembut.

*Banyak menggunakan material berasaskan kayu seperti dari pokok Birch dan Pine seperti kerusi, kemasan lantai, meja makan dan sebagainya.

*Tingkap memanjang untuk memaksimumkan kemasukan cahaya.

*Konsep susun atur rumah yang terbuka.

Dinding dan masalah kerosakan yang selalu dialami, jangan abai bila tanda mula muncul. Seperti yang kita ketahui, dinding merupakan elemen yang sangat penting untuk sesebuah kediaman. Seharusnya kita mengenal pasti keadaan pada dinding rumah.

Terdapat beberapa permasalahan seperti dinding beralun, retak, rekah, senget, berlumut dan sebagainya. Bayangkan sekiranya anda perlu melihat semua defect ini setiap hari, ia pasti menyakitkan mata memandang dan menimbul kerisauan.

Berikut dikongsikan sedikit tip tentang jenis-jenis kerosakan yang biasa berlaku pada dinding kediaman:

LEMBAP DAN BERLUMUT

Sifat bata ialah ianya menyerap air. Jadi ia boleh menyerap air daripada bawah tanah. Biasanya ianya berlaku pada bahagian bawah dinding dan anda boleh rasa dengan menggunakan tangan.

Sebelum kerja mengikat bata dijalankan, DPC (damp proof course) hendaklah dipasang pada lapisan yang pertama. Tujuan DPC ialah untuk menghalang air daripada tanah untuk naik ke dinding bata. Kewujudan air dalam dinding boleh menggalakkan pertumbuhan lumut pada dinding.

Selain itu, dinding yang lembap boleh perpunca daripada berlakunya kebocoran pada paip di dalam dinding. Perkara ini boleh dipastikan dengan melihat sama ada dinding tersebut bersebelahan dengan tandas, dapur dan sebagainya.

REKAHAN (CRACK)

Apa beza rekahan dengan retakan rerambut? Rekahan adalah istilah yang digunakan untuk keretakan yang serius. Sekiranya anda boleh melihat cahaya daripada sebelah luar dinding anda maknanya terdapat rekahan pada dinding anda.

Kesan jenis ini adalah lebih berbahaya kerana ianya menghadapi kegagalan pada struktur. Jadi anda boleh mengambil tindakan yang sewajarnya.

Namun begitu ianya boleh juga berpunca daripada kualiti kerja yang kurang memuaskan ataupun nisbah campuran mortar yang salah menyebabkan ikatan antara bata tidak kukuh.

RETAKAN RERAMBUT (HAIRLINE CRACK)

Kerosakan jenis ini agak susah untuk dikesan. Anda perlu perhatikan betul-betul baru anda boleh mengesan kesan jenis ini. Seperti namanya ukurannya hanyalah selebar sehelai rambut sahaja.

Banyak faktor yang boleh menyebabkan kerosakkan jenis ini. Antaranya ialah:

– Dinding bata tidak dibasahkan sebelum kerja-kerja plaster menyebabkan air di dalam mortar diserap oleh bata dan menyebabkan berlakunya hairline crack pada plaster.- Rumah melalui proses untuk settle dan menyebabkan berlaku perbezaan pergerakan antara struktur utama rumah dengan dinding bata. Anda boleh lihat sekiranya hairline crack berlaku pada sambungan antara tiang / beam dan dinding bata.

– Kerja-kerja memasang grill juga akan menyebabkan berlaku hairline crack.

DINDING BERALUN

Masalah ini biasanya berpunca daripada tukang plaster/lepa yang tidak mahir. Sekiranya wave pada dinding rumah anda sangat ketara, masalah ini boleh berpunca daripada kerja ikatan bata.

Untuk lebih pasti, boleh gunakan lampu suluh dan halakan cahaya daripada tepi dinding. Sekiranya dinding rumah beralun, anda boleh lihat bayang bagi kawasan yang beralun.

BLISTERED , BERTAMPAL-TAMPAL

Dua kesan yang berbeza di sini. Blistered adalah pop-up yang berlaku pada dinding. Biasanya disebabkan oleh nisbah campuran plaster yang salah dan ditambahkan dengan proses panas-sejuk pada dinding.

Bertampal-tampal atau patchiness pula disebabkan kualiti kerja yang tidak memuaskan. Anda boleh rasa dengan tangan, malah mungkin anda boleh lihat dengan mata keadaan berbelak-belak pada dinding anda.

Kalau anda perhatikan, kebanyakan kerosakan pada dinding berlaku pada lapisan plaster. Kenapa? Kerana kita tidak dapat melihat defect yang berada di sebalik plaster. Mungkin kalau kita pecahkan lapisan plaster, banyak lagi kerosakan yang boleh kita nampak.

Segelintir pembeli mungkin tidak tertarik dengan kediaman sub-sale kerana ada yang bertanggapan rumah tersebut pasti dalam keadaan yang teruk ataupun memerlukan belanja yang banyak untuk dibaikpulih. Tetapi, tidak semua rumah sub-sale itu tak semenggah..

Mengikut statistik dari Jabatan Penilaian dan Perkhidmatan Harta (JPPH), lebih kurang 80% transaksi hartanah di negara ini adalah dari pasaran sekunder.

Jadi, buat anda yang sedang mencari rumah pertama ataupun yang mahu menambah hartanah, bolehlah cuba explore pasaran sub-sale.

Tapi sebelum buat keputusan membeli, semak dahulu 4 perkara penting ini :

DO’s

Modal secukupnya
Sebelum membeli rumah, ini antara kos yang anda perlu tanggung.

1. Downpayment
2. SPA
3. Loan Agreement
4. Valuasi
5. Insurans

Jadi pastikan modal anda sudah mencukupi dan diyakini dapat cover kesemua diatas.

Bawah harga pasaran
Pastikan kediaman yang anda lihat adalah dibawah harga pasaran untuk kurangkan kerugian.

Agen Hartanah berdaftar
Lantik agen yang berdaftar bagi mengelakkan anda ditipu

Lawat dan Periksa
Lakukan lawatan dan periksa keseluruhan rumah beberapa kali sebelummembuat keputusan supaya tidakmenyesal dikemudian hari

DON’Ts

Buat bayaran di akaun peribadi
Ejen tidak boleh meminta anda untuk membayar deposit ke akaun peribadinya. Anda berhak untuk persoalkan jika terjadi perkara ini.

Mohon pinjaman lebih dari kelayakan
Elakkan berbuat demikian jika anda tidakmahu menggung beban dimasa hadapan

Beli semata-mata kerana murah
Rumah murah tidak semestinya anda untung. Semak harga pasaran di masa hadapan.

Jangan abaikan kos tersembunyi
Jangan lupa untuk semak terlebih dahulu kos tersembunyi seperti kos penyelenggaraan paip, elektrik dan dinding

Disebabkan kabinet dapur mahal sangat tambahan rumah pun sewa, Lilo buat keputusan untuk beli kabinet dapur ikea dan pasang sendiri je. Total untuk kabinet dapur, paip dan sinki RM 935 sahaja kalau pasang sendiri. Tanya dekat kedai kabinet dapur, harganya hampir RM 2-3K. Berikut barang-barang yang Lilo gunakan untuk membina kabinet dapur di rumah sewa:

Kabinet ikea 3 pintu (Knoxhult )
sinki (Fyndig)
Table top p kedai welding (upah orang tebuk)
pasang sinki + buat paip (buat senidiri)


Teknik Mudah Tanam Bayam Dari Biji Benih, Pasti Menjadi

Bayam adalah spesies Amaranthus gangeticus yang tergolong dalam famili tumbuhan Amaranthaceae iaitu sama famili dengan pokok balung ayam iaitu sejenis tanaman hiasan yang berbunga menarik.

Ia dikatakan mengandungi banyak khasiatnya tersendiri. Di antaranya seperti mempunyai kalori yang rendah tetapi tinggi dengan kandungan vitamin A dan K, mencegah kanser, meningkat sistem imuniti badan, mengekalkan kesihatan otak, merendahkan tekanan darah dan kadar kolesterol iaitu sekadar menyebut beberapa contohnya.

Terdapat dua jenis pokok sayur bayam iaitu berdaun merah dan juga berdaun hijau.

Penanaman

Ia mudah ditanam menggunakan biji benihnya yang boleh didapati dari buahnya yang matang. Bijinya juga boleh dibeli dari pusat tanaman, kedai pertanian, dan juga pasaraya. Arahan mengenai cara menyemai dan menanam pokok bayam ini juga tertera di pek biji benih yang dibeli bagi memudahkan cara penanamannya.

Ia sesuai tumbuh dalam campuran tanah atau medium tanaman yang agak lembap serta gembur dan juga mengandungi banyak bahan organik. Campuran yang disyorkan adalah campuran tanah untuk pokok berpasu iaitu dalam nisbah 3:2:1 (Tanah Peroi: Bahan Organik: Pasir Sungai). Pokok bayam mudah ditanam kerana anda hanya perlu menabur benihnya di plot tanaman yang telah digembur atau dicampur medium tanamannya. Seterusnya berikan penjagaan yang diperlukannya.

LANGKAH MENYEMAI BAYAM :

Manakala anak benih yang dicabut tadi bolehlah ditanam semula di ruang kosong yang terdapat di plot tanaman anda di tanah. Bagi anda yang tidak mempunyai ruang di tanah untuk menanamnya tidak perlu risau kerana pokok sayuran ini juga boleh ditanam dalam bekas tanaman seperti pasu, polibeg atau bekas tanaman yang diperbuat daripada plastik atau palung logam dengan menggunakan medium tanaman seperti tersebut di atas

Selepas ditanam dan disiram letakkannya di tempat teduh dahulu sehingga ia mula tumbuh barulah dipindahkan ke kawasan yang mendapat cahaya matahari yang banyak untuk pertumbuhannya dan seterusnya berikan penjagaan seperti di bawah ini.

PENJAGAAN BAYAM :

Pokok bayam boleh dipetik apabila pokoknya mencapai anggaran umur lebih kurang 2 hingga 3 bulan selepas disemai bijinya dan ini juga bergantung kepada cara penjagaan selepas penanamannya.

Cat dinding pada bahagian luar rumah ternyata lebih cepat mengalami kerosakkan. Ianya seperti warna menjadi pudar dan rekahan cat terkupas kerana terdedah dengan panas matahari dan air hujan. Malah, perubahan iklim yang tidak menentu juga menyebabkan dinding luar rumah anda ditumbuhi oleh kulat kerana suhu yang basah dan lembab.
Oleh kerana itu, dinding luar rumah anda perlu dirawat dan di cat mengunakan cara yang betul.

1. Bersihkan Dinding yang Hendak Dicat
Sebelum memulakan proses mengecat, anda perlu pastikan dinding dalam keadaan bersih dan tidak ada kotoran atau debu tebal yang melekat. Jika tidak dibersihkan, kotoran yang terdapat pada dinding dapat membuat cat mengelupas dan tertanggal apabila ia kering.
Jika dinding anda dipenuhi dengan lumut, anda tembak sahaja air paip dengan semburan yang maksima sehingga lumut-lumut itu tertanggal.

2. Pilih Cat Khas Untuk Outdoor
Cat khas untuk outdoor biasanya sudah diformulasikan untuk mengecat dinding bahagian luar sehingga lebih kuat dan tahan lama untuk melindungi dinding dari perubahan iklim. Salah satu ciri cat dinding luar rumah biasanya mencantumkan keunggulannya seperti weather proof atau weather resistance.
Selain itu, kandungan cat ini juga boleh mencegah timbulnya lumut dan kulat akibat rembesan air hujan. Cat dinding yang baik biasanya akan bertahan tanpa kerosakan dan mengelupas selama hampir empat tahun.

3. Sesuaikan Cat dengan Jenis Dinding
Cat yang biasa digunakan untuk dinding tembok biasa tentu akan berbeza dengan cat yang dipakai untuk dinding kayu atau batu alam. Cat tembok biasanya memiliki tekstur lebih tebal dibandingkan cat dinding batu atau kayu agar lapisan simen di bawahnya tidak terlihat.

4. Pilih Warna Cerah
Pemilihan warna juga penting. Warna cerah disarankan kerana memiliki pigmen lebih sedikit dibandingkan cat warna gelap sehingga risiko untuk pudar lebih sedikit dibandingkan bila anda menggunakan warna pekat. Beberapa warna yang disarankan adalah kuning, hijau muda atau warna putih.

5. Mengecat Dinding di Saat Cuaca Cerah
Pemilihan waktu pengecatan juga penting. Mengecat rumah di saat cuaca cerah pastinya dapat membantu proses pengeringan cat. Bila mengecat di saat musim hujan maka lapisannya akan mudah rosak kerana terbawa air.
Perhatikan juga kondisi dinding rumah sebelum mulai dicat. Dinding yang memiliki permukaan lembab atau basah boleh membuat cat tidak terserap dengan sempurna.

6. Gunakan Teknik Pegecatan yang Tepat
Teknik pengecatan pun harus diperhatikan kerana bila salah akan membuat permukaan tembok tidak halus. Oleh itu, sebaiknya mula sapu dahulu bahagian yang sukar seperti sudut dinding dan bahagian yang dekat dengan atap.

Baru-baru ini, penyanyi dan pelakon terkenal Daiyan Trisha ada berkongsi khabar berita gembira apabila dirinya kini telah berjaya memiliki sebuah rumah idamannya.

Daiyan atau nama sebenarnya Daiyan Trisha Mohd Nasaruddin telah berkongsi khabar tersebut dengan memuat naik beberapa keping foto kediamannya menerusi hantaran di laman media sosial Instagram miliknya.

“level up, alhamdulillah your girl’s got a new house!!,” tulisnya.

Difahamkan, penyanyi berusia 28 tahun itu telah berjaya memiliki sebuah rumah bungalow setinggi dua tingkat yang dilengkapi dengan kolam renang di kawasan laman kediamannya.

Manakala, struktur rekaan luar bangunan tampak moden dan sangat bergaya yang nyata amat sesuai buat penyanyi asal Selangor itu.

Melihat perkongsian foto berikutnya, ruang dalaman tersergam indah dengan tangga rumah yang berkonsepkan ‘modern industrial’ mewujudkan rekaan hiasan dalaman lebih unik dan kreatif.

Meski belum mencecah usia 30 tahun, penyanyi jelita ini telah berjaya untuk memiliki rumah idamannya yang boleh dijadikan sebagai pemangkin semangat buat anak muda khususnya yang masih belum memiliki rumah.

Tidak ada salahnya untuk pasang impian dan angan-angan setinggi langit, kerana dengan berbekal semangat dan usaha kejayaan pasti akan muncul dalam hidup anda. Betul tak?

Jadi tahniah diucapkan kepada Daiyan dan semoga terus sukses dalam karier seni yang diceburinya. Tak sabar pula rasanya ingin lihat rekaan hiasan dalaman rumah Daiyan apabila sudah siap nanti.

Sumber: Instagram Daiyan Trisha


Resepi Racun Lalang Homemade Yang Berkesan Dengan Cepat Dan Paling Mujarab

Lalang kalau dah panjang hampir semeter mamng susah untuk di hapuskan. Nak menebas, pinggang pula tak berapa nak baik. Nak guna guna racun rumpai pun tak tahu jenama yang mana sesuai untuk lalang. Almaklumlah, lalng ni akar dia degil sikit berbanding rumpai lain. Apa kata kita cuba resepi racun lalang yang dikongsikan oleh Muhammad Najib ni. Hanya menggunakan 2 bahan dapur sahaja, racun lalang yang dihasilkan bukan sekadar mujarab lamah bertindak dengan cepat

Rumah yang saya beli baru-baru ini adalah ruang tanah sikit, tidak besar mana tapi dalam 2 atau 3 kangkang kera macam tu.

Bahan-bahan:
3-4 sudu besar pencuci pinggan Sunlight dengan kuasa lemon.
1 botol Cuka masakan buatan (tapi tanpa logo halal ni).
Alat penyembur.

Cara-cara:
1. Campur kesemua bahan di dalam botol dan semburkan pada keselurhan pangkal lalang.

Saya sembur sekali sahaja dan seminggu kemudian bila datang kembali, rumput liar yang hijau tadi dah jadi mati. Kerja seterusnya adalah bawa keluar cangkul dan kerjakan semua rumput tu. Bukan susah mana pun sebab selepas seminggu akar rumput pun dah kering dan mudah dicabut.

cuka masakan mengandungi asid asetik dan asid ni sgt lah tidak ngan dgn tumbuhan. sabun sunlight pula bertindak sebagai ejen pelekit yg memastikan cuka yg disembur melekat elok pada tumbuhan

Photo Synthetic Bacteria (PSB) berfungsi menyuburkan tanah dan pokok. Selain itu juga, ia digunakan sebagai baja penggalak bunga dan merawat air di dalam kolam atau aquarium. Baru-baru ini, Aepang Farmville berkongsi resepi mudah untuk menghasilkan PSB.

Resipi:
3 biji telur(hancurkan skali dgn kulit telur)
2 sudu ajinomoto
1 sudu belacan
3 sudu sos ikan
5 liter air tanpa klorin

(boleh tadah air paip dan simpan semalaman sblm guna/air mineral/air telaga/air sungai/air terjun dari 7 gunung)
Untuk sukatan tu boleh letak lebih, takde masalah. Kita nk buat baja organik, bukan nak buat adunan kek.

Masukkan semua bahan tersebut ke dalam botol air 5 liter dan goncang. Jemur tengah panas. Jemur selama sebulan atau sehingga telah bertukar warna menjadi “crimson red”.

Buka sedikit penutup supaya ada pengudaraan ketika proses penghasilan bakteria.
Nk cepat sikit, tambah pati PSB(jika ada). Proses akan jadi lebih cepat, dlm 2 minggu dh boleh guna.

Nnti dh jadi, guna 5ml pati PSB dengan 1 liter air tanpa klorin. Kemudian spray pada medium dan bawah daun. Selamat mencoba dan moga berjaya.

Salad antara sayuran yang di katergorikan sebagai cerewet. Terlebih siram, pokok mati. Terlebih panas pokok cepat layu pula. Tapi, ada jenis salad yang tahan lasak. Namun, ramai yang lebih gemar menanam salad dengan menggunkan sistem tanaman hidroponik kerana ia lebih mudah dikawal dan tidak khuatir jika ia kekurangan siraman.

Tuaian salad merah, sedap buat ulam cicah budu. Rasa manis. Saya kongsi cara mudah tanam salad:

Bahan-bahan:

Hidropot/pasu
Sabut/cocopeat
Peatmoss holland
Baja thai plant/baja AB
Biji benih salad

Cara-cara:
1. Sediakan bekas hidropot

2. Masukkan sabut dalam hidropot atau pasu
3. Bancuhkan baja AB mengikut langkah yang terdapat pada label produk.
4. Basahkan sabut di dalam pasu dengan air baja yang telah dibancuhkan tadi
5. Taburkan biji benih salda ke atas sabut yang telah dibasahkan tadi.
6. Taburkan satu lapisan nipis peatmoss holland di atas biji benih salad
7. Semburkan peatmoss tadi dengan larutan air baja. Bagi lembap-lembap sahaja
8. Isikan juga air di dalam bekas hidropot
9. Letakkan pasu di kawasan redup tapi mempunyai sedikit cahaya. pantau medium sepanjang proses semaian. Jika medium kering, sembur lagi air baja supaya lembap.
10. Apabila biji benih mula bercambah, dedahkan sedikit pada cahaya dan sentiasa pantau kelembaapn medium tanaman sementara ia matang

Anai-anai bukan sekadar menyerang kediaman atau struktur kayu, pokok pun tidak terkecuali. Kebiasaanya pokok yang menjadi mangsa adalah dari jenis berbatang lembut terutamanya pokok buah seperti mangga, durian, sawit dan sebagainya. Selain wujudnya busut berhampiran dengan pokok, kehadiran serangan anai-anai dapat dikesan apabila kelihatan terdapat kotoran atau kesan tanah pada permukaan batang pokok. Keadaan ini lebih berbahaya kerana kita tidak pasti berapakah saiz koloni yang terdapat didalam batang tersebut. Tahu-tahu je, pokok mati atau tiba-tiba tumbang. Sebelum koloni anai-anai memusnahkan tanaman anda, adalah lebih baik lakukan rawatan segera. Tak eprlu tunggu kontraktor untuk lakukannya.

Terdapat pelbagai cara dan kaedah sama ada dengan penggunaan racun atau bahan-bahan dapur yang boleh dipraktikkan. Namun, tidak semua jenis rawatan sesuai dilakukan. Jadi anda digalakkan melakukan beberapa kajian dan proses ini perlu di ulang secara kerap sehingga koloni anai-anai yang menyerang musnah. Antara cara rawatan pokok yang diserang anai-anai adalah seperti berikut:

1. Tebuk beberapa lubang dengan menggunakan gerudi atau takek dengan batang. Sumbat racun anai-anai yang dibeli di pasaran ke dalam lubang tersebut dan balutkan dengan kain. Ulang langkah ini setiap 2 minggu sehingga anai-anai tadi musnah sepenuhnya

2. Taburkan garam buku (garam ketul besar) di sekeliling pokok (kawasan tepi/perdu pokok0 dengan anggaran 1kg setiap pokok dewasa(untuk pokok berusia 4 tahun ke atas)
3. Gunakan hati ikan pari. Sebaiknya gunakan hati yang diambil dari ikan pari bersaiz besar. Anda hanya perlu pergi kepasar dan mintak kepada kedai ikan hati pari. Tanamn hati pari tadi pada pangkal pokok yang diserang.
4. Larutkan garam ke dalam ir tembakau dan sembur pada sarang anai-anai
5. Siramkan air kapur sirih di bahagian yang diserang. Sifat panas dari kapur sangat tidak disuaki anai-anai kerana ia memiliki kulit yang nipis dan lembut